text:
22
विवाह भोजक दृष्टान्त
(लूका 14:15-24)
1 यीशु फेर दृष्टान्त दऽ कऽ हुनका सभ केँ कहलथिन, 2 “स्वर्गक राज्यक तुलना एक एहन राजा सँ कयल जा सकैत अछि जे अपन पुत्रक विवाहक उत्सव पर भोजक आयोजन कयलनि। 3 ओ अपन नोकर सभ केँ पठौलनि जे उत्सव मे निमन्त्रित लोक सभ केँ बिझो करा लाबय। मुदा निमन्त्रित लोक सभ नहि आबऽ चाहलक। 4 राजा फेर दोसरो नोकर सभ केँ ई कहि कऽ पठौलनि जे, ‘आमन्त्रित लोक सभ केँ ई कहि दिऔन जे, देखू, भोजक लेल सभ वस्तु तैयार भऽ गेल अछि, हमर पालल-मोटायल पशु सभक वध कऽ सभ किछु बना लेल गेल अछि, तेँ भोज खयबाक लेल चलै जाइ जाउ।’ 5 मुदा नोतल लोक सभ राजाक आग्रह पर कोनो ध्यान नहि देलक। ओकरा सभ मे सँ केओ अपन खेतक काजक लेल तँ केओ अपन व्यापारक काजक लेल चल गेल। 6 बाँकी लोक राजाक नोकर सभ केँ पकड़ि कऽ ओकरा सभक संग दुर्व्यवहार कयलक आ जान सँ मारि देलक।
7 “एहि पर राजा क्रोधित भऽ अपन सैनिक सभ केँ पठा कऽ ओहि हत्यारा सभ केँ मरबा देलथिन आ ओकरा सभक नगर केँ जरबा देलथिन। 8 तकरबाद ओ अपन नोकर सभ केँ कहलथिन, ‘विवाहक भोज तँ तैयार अछि, मुदा निमन्त्रित लोक सभ एहि भोज मे खाय ताहि जोगरक नहि छल। 9 तेँ तोँ सभ चौबट्टिआ सभ पर जाह आ जे केओ भेटह, तकरा सभ केँ भोज मे बजा आनह।’ 10 नोकर सभ चौबट्टिआ आ सड़क सभ पर गेल आ नीक-अधलाह जे केओ भेटलैक, सभ केँ बजा अनलक। एतेक लोक आयल जे विवाह-भोजक घर ओकरा सभ सँ भरि गेलैक।
11 “राजा उपस्थित लोक सभ केँ देखबाक लेल भीतर अयलाह तँ हुनकर नजरि एक एहन व्यक्ति पर पड़लनि जे विवाह-उत्सवक लेल अनुकूल वस्त्र नहि पहिरने छल। 12 राजा ओकरा पुछलथिन, ‘यौ मित्र, अहाँ बिनु विवाह-उत्सवक वस्त्र पहिरने भीतर कोना आबि गेलहुँ?’ ओ व्यक्ति राजा केँ कोनो उत्तर नहि दऽ सकलनि। 13 एहि पर राजा अपन सेवक सभ केँ कहलथिन, ‘एकरा हाथ-पयर बान्हि कऽ बाहर अन्हार मे फेकि दैह जतऽ लोक कनैत आ दाँत कटकटबैत रहैत अछि।’ ” 14 तकरबाद यीशु कहलथिन, “बजाओल लोक तँ बहुत अछि, मुदा ओहि मे चुनल लोक किछुए अछि।”
कपटपूर्ण प्रश्न और स्पष्ट उत्तर
(मरकुस 12:13-17; लूका 20:20-26)
15 तखन फरिसी सभ जा कऽ विचार-विमर्श करऽ लगलाह जे कोन तरहेँ यीशु केँ अपन कहल बातक जाल मे फँसाओल जाय। 16 ओ सभ यीशु लग हेरोद-दलक सदस्य सभ और अपन किछु चेला सभ केँ पठौलथिन। ओ सभ आबि कऽ यीशु केँ कहलकनि, “गुरुजी, हम सभ जनैत छी जे अपने सत्यवादी छी, सत्यक अनुसार परमेश्वरक बाटक शिक्षा दैत छी आ केओ की सोचैत अछि, तकर अपने केँ कोनो चिन्ता नहि। कारण, अपने मुँह-देखी बात नहि करैत छी। 17 आब हमरा सभ केँ एकटा बात कहल जाओ—एहि बातक सम्बन्ध मे अपनेक की विचार अछि? रोमी सम्राट-कैसर केँ कर देब धर्म-नियमक अनुसार उचित अछि वा नहि?”
18 यीशु ओकरा सभक दुष्ट उद्देश्य बुझि कहलथिन, “हे पाखण्डी सभ, अहाँ सभ हमरा किएक फँसाबऽ चाहैत छी? 19 अहाँ सभ कोन सिक्का लऽ कऽ कर चुकबैत छी?—देखाउ!” ओ सभ यीशु केँ एक दिनारक सिक्का देलकनि। 20 यीशु सिक्का लऽ प्रश्न कयलथिन, “ई किनकर चित्र छनि? आ एहि पर किनकर नाम लिखल छनि?” 21 ओ सभ उत्तर देलकनि, “सम्राट-कैसरक।” तखन यीशु ओकरा सभ केँ कहलथिन, “जे सम्राटक छनि से सम्राट केँ दिऔन, आ जे परमेश्वरक छनि से परमेश्वर केँ दिऔन।” 22 यीशुक जबाब सुनि ओ सभ गुम्म भऽ गेल आ हुनका लग सँ चल गेल।
जीबि उठबाक प्रश्न
(मरकुस 12:18-27; लूका 20:27-40)
23 ओही दिन सदुकी पंथक लोक, जे सभ एहि बात केँ नहि मानैत अछि जे मृत्यु मे सँ मनुष्य फेर जिआओल जायत, से सभ एकटा प्रश्न लऽ कऽ यीशु लग आयल। 24 ओ सभ कहलकनि, “गुरुजी, धर्मशास्त्र मे मूसा कहने छथि जे, जँ कोनो पुरुष निःसन्तान मरि जाय तँ ओकरा भाय केँ ओकर विधवा स्त्री सँ विवाह कऽ अपना भायक लेल सन्तान केँ उत्पन्न करबाक चाही। 25 हमरा सभक ओहिठाम सात भाय छल। जेठ भाय विवाह कयलक आ मरि गेल। ओकरा कोनो सन्तान नहि होयबाक कारणेँ ओकर भाय ओकर स्त्री सँ विवाह कयलक। 26 एही तरहेँ दोसर आ तेसरो भायक संग, आ होइत-होइत सातो भायक संग यैह बात भेल। 27 अन्त मे जा कऽ ओ स्त्री सेहो मरि गेलि। 28 आब कहल जाओ, ओहि समय मे जहिया मुइल सभ केँ जिआओल जयतैक, तँ ओ स्त्री एहि सातो भाय मे सँ ककर स्त्री होयतैक? किएक तँ ओ सभक स्त्री बनल छलि।”
29 यीशु उत्तर देलथिन, “अहाँ सभ ने धर्मशास्त्र आ ने परमेश्वरक सामर्थ्य केँ जनैत छी, तेँ अहाँ सभ केँ एहि तरहेँ धोखा भऽ रहल अछि। 30 जीबि उठाओल गेला पर लोक सभ ने विवाह करत आ ने विवाह मे देल जायत, बल्कि ओ सभ स्वर्गदूत सभ जकाँ होयत। 31 तखन मुइल सभ केँ जिआओल जयबाक जे बात अछि, ताहि सम्बन्ध मे की अहाँ सभ ई वचन नहि पढ़ने छी जे परमेश्वर ⌞एहि पूर्वज सभक मृत्युक बादो⌟ अहाँ सभ केँ कहने छलाह जे, 32 ‘हम अब्राहमक परमेश्वर, इसहाकक परमेश्वर आ याकूबक परमेश्वर छी।’* 22:32 प्रस्थान 3:6 ? ओ मरल सभक नहि, बल्कि जीवित सभक परमेश्वर छथि।” 33 ई उत्तर सुनि भीड़क लोक सभ हुनकर उपदेश सँ चकित रहि गेल।
सभ सँ पैघ आज्ञा
(मरकुस 12:28-34; लूका 10:25-28)
34 फरिसी सभ जखन सुनलनि जे यीशु सदुकी पंथक लोक सभ केँ निरुत्तर कऽ देलथिन तँ ओ सभ जमा भऽ कऽ एक संग यीशु लग अयलाह। 35 हुनका सभ मे सँ एक गोटे जे धर्म-नियमक पंडित छलाह से हुनका जँचबाक लेल पुछलथिन, 36 “यौ गुरुजी, धर्म-नियमक सभ सँ पैघ आज्ञा कोन अछि?” 37 यीशु उत्तर देलथिन, “ ‘तोँ अपन प्रभु-परमेश्वर केँ अपन सम्पूर्ण मोन सँ, अपन सम्पूर्ण आत्मा सँ आ अपन सम्पूर्ण बुद्धि सँ प्रेम करह।’† 22:37 व्यव 6:5 38 यैह पहिल आ सभ सँ पैघ आज्ञा अछि। 39 आ दोसर सेहो ओही जकाँ अछि जे, ‘तोँ अपना पड़ोसी केँ अपने जकाँ प्रेम करह।’‡ 22:39 लेवी 19:18 40 सम्पूर्ण धर्म-नियम आ परमेश्वरक प्रवक्ता सभक लेख एही दू आज्ञा पर केन्द्रित अछि।”
उद्धारकर्ता-मसीह—दाऊदक वंशज आ दाऊदक प्रभु दूनू
(मरकुस 12:35-37; लूका 20:41-44)
41 ओतऽ जमा भेल फरिसी सभ सँ यीशु पुछलथिन, 42 “ ‘उद्धारकर्ता-मसीह’क विषय मे अहाँ सभक की विचार अछि? ओ किनकर वंशज छथि?” ओ सभ उत्तर देलथिन, “दाऊदक।” 43 एहि पर यीशु पुछि देलथिन, “तखन पवित्र आत्माक प्रेरणा सँ दाऊद किएक हुनका ‘प्रभु’ कहने छथिन? कारण, दाऊद धर्मशास्त्र मे एहि तरहेँ लिखने छथि,
44 ‘प्रभु-परमेश्वर हमरा प्रभु केँ कहलथिन,
अहाँ हमर दहिना कात बैसू
और हम अहाँक शत्रु सभ केँ अहाँक पयरक तर मे कऽ देब।’§ 22:44 भजन 110:1
45 जखन दाऊद उद्धारकर्ता-मसीह केँ ‘प्रभु’ कहैत छथिन तँ ओ फेर हुनकर वंशज कोना भेलाह?”
46 एहि बातक उत्तर मे केओ यीशु केँ एको शब्द नहि कहि सकल आ ने ओहि दिन सँ ककरो हुनका सँ आरो कोनो प्रश्न पुछबाक साहस भेलैक।


c: text/html

text:
साभार डा. रमानन्द झा रमण केर फेसबुक पोस्ट
डा. जयकान्त मिश्र केर जन्म-जयन्ती पर डा. रमण केर ई महत्वपूर्ण आलेख
डा. जयकान्त मिश्रक जन्मदिनक अवसरपर
साहित्य अकादेमीमे मैथिली कोना स्वीकृत भेल, तकर गाथा मैथिलीक महारथी लोकनि अपना-अपना ढ़गेँ गढ़ि अपन-अपन पीठ अपनहि ठोकलनि अछि। सभक गाथा जुबानी-जमा खर्च जकाँ अछि। एहना स्थितिमे ई आवश्यक छल जे एकर वृतान्त प्रामाणिक रूपेँ लिखल जाए किएक तँ साहित्य अकादेमीमे मैथिलीक स्वीकृति एक विजयस्तम्भ छल आ तकर गाथा ऐतिहासिक महत्त्वक होएत। एही आवश्यकताक पूर्ति Maithili Advances: Three Steps Forward लघु पुस्तिकामे डा. जयकान्त मिश्र कएल अछि। लिखबामे प्रेरक भेलथिन अनेक मित्रलोकनि। हिनका लोकनिक आग्रह भेल जे 15 मार्च, 1964 केँ सम्पन्न साहित्य अकादेमीक बैसकक एक विवरणिका प्रकाशित कएल जाए जाहिमे डा. सुनीति कुमार चटर्जी, हरेकृष्ण महताव, आ डा.जयकान्त मिश्रक भाषण समाविष्ट रहए। उक्त मित्रलोकनि मध्य प्रख्यात साहित्यकार डा. मुल्कराज आनन्द जे कहने रहथि से उद्धरण योग्य अछि – ‘It seems to me that your struggle has advanced to a stage, and documemtation is necessary.’
सेहे Maithili Advances : Three Steps Forward पुस्तिका थिक।
डा. जयकान्त मिश्र साहित्य अकादेमीक जेनेरल काउन्सिलक सदस्य रहथि। कार्यकारिणी समितिमे मैथिली प्रतिनिधिक रूपमे नामित रहथि। विज्ञ उपसमितिमे सेहो स्थान पओने रहथि। एहि रूपेँ ओ समस्त कार्यवाहीक प्रत्यक्ष द्रष्टा छलाह। हुनक भूमिका सर्वत्र मैथिलीक पक्षमे एक पटु वक्ताक रहल। हुनका हाथमे अखण्डनीय लिखित साक्ष्य History of Maithili Literature छलनि आ ठोरपर प्रखर वाग्मिता।
जेना कि मित्रलोकनिक आग्रह छलनि, एहि पुस्तिकामे डा. मिश्रक पूरा भाषण पाँच पृष्ठमे, तकरा बाद सुनीति बाबूक दू (Dr. Chatterji went on to describe the study of Maithili in Calcutta University under Prof. Gangapati Singh, Babuaji Mishra and others. He asserted emphatically and unequivocally that Maithili had been for a long time and is today a living language : it is in no sense a dialect of Bengali or Hindi; it has a script of its own which has been revived even in print, its own independent grammar and history, its own literary tradition, its own pride in everything belonging to itself.) तथा ओड़ियाक महान साहित्यकार हरेकृष्ण महतावक भाषणक सारांश (When several Universities of India have recognised Maithili and teach it from the lowest to the highest classes, there is no reason why we should not recognize it in this Akademi.’) देल गेल अछि। ई सब घटनाक्रमसँ संयोजित अछि।
डा. मिश्र 31 मार्च, 1963 केँ जेनेरल काउंसिलमे प्रस्ताव रखलनि जे मैथिली एक स्वतन्त्र आधुनिक भारतीय भाषाक रूपमे अंगीकृत कएल जाए। एहिपर भारतक प्रधानमंत्री जमाहिर लाल नेहरूक अध्यक्षतामे विमर्श भेल। अन्ततः ई हुनक परामर्शपर कार्यकारिणी समितिकेँ सौंपि देल गेल। समिति 14 मइ 1963 आ 23 फरबरी 1963क बैसकमे प्रस्ताव आएल आ दूनू बेर टारि देल गेल। जखन 15 मार्च, 1964केँ विज्ञान भवनमे जेनेरल काउंसिलक बैसक भेल तँ पुनः डा. मिश्र ई प्रश्न उठाए उक्त प्रस्तावक पक्षमे लम्बा बहस कएलनि। सुनीति बाबू आ हरेकृष्ण महताव जोरदार समर्थन कएलनि। एहि बहसमे देशक अनेक मनीषी भाग लेलनि। जाहिमे उल्लेखनीय छथि डा. सी. डी. देशमुख, डा. पी. भी. केरकर, डा. बी. गोपाल रेड्डी, प्रो. जे. एल. कौल, प्रो. हुमायूँ कबीर, श्री मामा बरेरकर, डा. रामकुमार वर्मा आदि।
एहिमे निर्णय भेल जे भाषाक स्वीकृतिक हेतु की कसौटी हो, तकर परामर्श देबाक हेतु कार्यकारिणी समिति द्वारा नामित पाँच व्यक्तिक एक सलाहकार बोर्ड गठित हो। इहो निर्णय भेल जे इएह सलाहकार बोर्ड 31 अगस्त 1964क भीतर स्वीकृतिक सम्बन्धमे निर्णयो करए। अध्यक्ष डा. जाकिर हुसैन इच्छा जनओलनि जे बोर्डमे भाषाशास्त्री डा. सुनीति कुमार चटर्जी आ डा. जयकान्त मिश्र सेहो रहथि। एहि बीचमे 11 मार्च, 1964केँ बिहार विधान परिषद भवनमे चेतना समिति, पटनाक तत्त्वावधानमे मैथिली भाषी सांसद आ विधायक लोकनिक आयोजित सम्मेलनमे निम्नलिखित संकल्प पारित भेल-
RESOLUTION
The conference of the Legislators and eminent Educationist of the State of Bihar convened specially in the cause of Maithili resolves after full consideration and deliberation that
Whereas:
i. Maithili is the mother tongue, medium of expression and vehicle of literary composition of over two crores of people of this country;
ii. Maithili has rich heritage of a fully developed and valuable ancient literature going back to a thousand years or more;
iii. Maithili continues to have the tradition of unbroken, steady and progressive literature of a high standard:
iv. Maithili has so far been recognized as a modern Indian literary language in as seven Universties of India including the Calcutta University and is being taught up to the postgraduate classes in three Universities in Bihar;
v. Maithili has been recognized as the medium of primary education and one of the modern Indian languages at the secondary state in the State of Bihar;
vi. Maithili is being taught to more than four lacs of students;
vii. Maithili is recognized as an independent literary language by a world body like the P.E.N.
viii. Maithili has been accepted and treated as an independent languages of the Eastern group of Modern Indian Languages by almost all the philologists of the country;
ix. Maithili has its own script and an independent literary tradition; Maithili is an independent language of Imdia and therfore appeals to the Sahitya Akademi and the Government of India that it may accord recognition to Maithili as an independent literary language forthwith.
एहि बीच आनो अनेक संस्था एहि दिश सक्रियता देखओलक। फलतः साहित्य अकादेमीमे मैथिली स्वीकृत भेल।
Maithili Advances : Three Steps Forward, Published by All India Maithili Sahitya Samiti, Allahabad, 1964; pp iv+12; Rs.0.25

robotstxt: allowed

filter: keep


text:
दरभंगा । लनामिवि प्रबंधन सलाहकार परिषद क बैसार मे टाटा कंसल्टेंसी सर्विस (टीसीएस) क संग आनलाइन अनुबंध कैल गेल। एहि स प्रबंधन संस्थान कए कईटा लाभ भेटत। टीसीएस क माध्यम स संचालित परीक्षा क केंद्र प्रबंधन संस्थान कए बनाउल गेल अछि। एकर संगहि टीसीएस क कंप्यूटर विशेषज्ञ विवि प्रबंधन संस्थान क छात्र कए समय-समय पर कंप्यूटर क शिक्षा देताह। दोसर दिस अखिल भारतीय प्रबंधन एसोसिएशन द्वारा अपन बुलेटिन मे विवि प्रबंधन संस्थान क स्तरीय हेबाक चर्चा भेला पर निदेशक कए बधाई देल गेल। एमबीए सत्र 2013-15 मे नामांकन लेल सदस्य सब निदेशक कए अधिकृत करैत नामांकन प्रक्रिया प्रारंभ करबाक अनुमति द देलथि। कुलपति डा. एसपी सिंह क अध्यक्षता मे संपन्न बैसार मे प्रतिकुलपति डा.ध्रुव कुमार, निदेशक डा.एलपी सिंह, पूर्व विधायक डा.मदन मोहन झा, कुलसचिव डा.वीपी सिंह, कामर्स क डीन डा.एसएम झा, वित्तीय परामर्शी सीआर दिगवाल, डा.बीबीएल दास आदि उपस्थित छलाह।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
गीत
– प्रदीप पुष्प
जीवन – गीत
जिनगी एकटा कठही गाड़ी
हिम्मत नै हारी, हिम्मत नै हारी
कतबो थाकल होइ सवारी
हिम्मत नै हारी, हिम्मत नै हारी
१) कखनो सुख केर चिक्कन बाट होइ
कहियो दुख केर खाधि अभरि जाय
कहियो नौ – छह थार साजल होइ
कहियो भुखले दिवस गुजरि जाय
मूँह मलिन नै कनिओ मीत यौ
पड़ै उपास आ कि होइ जयबारी..
हो.. जिनगी एकटा कठही गाड़ी
हिम्मत नै हारी, हिम्मत नै हारी..
२) कखनो देह पर फाटल कुरता,
कखनो शोभै सोनक हार,
कहियो उग – डुब करै जुआनी,
कहियो घोकचल चमड़ी बेकार,
जीवन केर छै यैह पिहानी,
गाड़ी पर नाव आ नाव पर गाड़ी,
हो.. जिनगी एकटा कठही गाड़ी
हिम्मत नै हारी, हिम्मत नै हारी
कतबो थाकल होइ सवाड़ी,
हिम्मत नै हारी, हिम्मत नै हारी


text:
पटना, मुख्यमंत्री नीतीश कुमार बिहार के विशेष राज्यक दर्जा देबाक मांग के एक बेर फेर दोहरौलनि आ कहलनि जे, अहि दर्जा के बाद बिहार राष्ट्रक संवृद्धि मे एकटा पैघ योगदान देबय बला प्रदेश बनि जायत।
नीतीश कुमार 12 वीं पंचवर्षीय योजना स आगुक अवधिक लेल विजन एवं रणनीति बनेबा पर नीति आयोगक उपाध्यक्ष अरविंद पनगढ़िया के लिखल पत्र मे अहि मुद्दा के उठेलनि।
नीतीश पत्र मे लिखलनि जे, विकसित भारत आ विकसित बिहारक सपना के 2030 तक साकार करबाक लेल बिहार जेहेन कम विकसित राज्य के संसाधनक अभाव आ विशेष राज्यक दर्जा देबाक मांग पर विचार करबाक जरूरत अछि।


text: भागलपुर। बिहार स्टेट अर्काइव, पटना आ विक्रमशिला रिसर्च इंस्टीच्यूट भागलपुर क संयुक्त तत्वावधान में ‘सेंचुरी ईयर ऑफ इस्टेबुलेशमेंट ऑफ बिहार चैलेंजेज एण्ड रिस्पांस’ विषय पर भेल सेमिनार मे इस साफ तौर पर कहल गेल जे जखन धरि समाज क हर तबका नहि सहयोग करत तखन धरि धरोहर कए नहि बचाउल जा सकैत अछि। सेमिनार क उद्घाटन करैत जिलाधिकारी नर्मदेश्वर लाल कहला जे भागलपुर एतिहासिक शहर अछि। एहि ठाम काफी संख्या में धरोहर अछि। जरूरत अछि एकर रखरखाव पर ध्यान देबाक। एकरा लेल असगर प्रशासन किछु नहि करि सकैत अछि। जरूरत अछि इतिहासकार, शिक्षाविद् सहित सब कियो एहि पर ध्यान दथि। सब कियो जागरूक होएब तखने धरोहर बचाउल जा सकत। ओ कहला जे एखन भागलपुर क इतिहास क बारे में बहुत किछु बुझबाक जरूरत अछि। एहि लेल छोट स छोट धरोहर कए बारे मे जानकारी जमा करबाक जरूरी अछि आ ओकरा बचायब सबहक जिम्मेदारी अछि। केवल इतिहास क पन्ना में दर्ज भ गेला स धरोहर नहि बचत, एहन मे ओकर रक्षा करब सेहो जरूरी अछि किया कि अगिला पीढ़ी सेहो ओकरा देखबाक इच्छा राखत।


text:
बिहार मे कोरोना कें संक्रमण तेजी सं बैढ़ रहल अछि। शुक्रदिन राज्य मे रिकॉर्ड 1742 नबका मामला सामने आयल अछि। एकरा संगे संक्रमितक कुल संख्या 23 हजार कें पार भ’ गेल अछि। शुक्रदिन कें जारी भेल स्वास्थ्य विभागक रिपोर्टक अनुसार, बिहार मे नव संक्रमण कें मामला मे ई अखन धरि सर्वाधिक संख्या अछि। स्वास्थ्य मंत्रालय कें संयुक्त सचिव लव अग्रवाल कें नेतृत्व मे बिहार मे कोरोना सं उत्पन्न स्थितिक जानकारी लेबाक लेल एक उच्च स्तरीय टीम रैबदिन बिहार आयत।
अहि टीम मे नेशनल सेंटर फॉर डिजीज कंट्रोल कें डायरेक्टर डॉ. एस के सिंह, एम्स मेडिसिन कें एसोसिएट प्रोफेसर डॉ. नीरज निश्चल शामिल रहता। एकरा पूर्व एकटा अन्य केंद्रीय टीम कें बिहार भेजल गेल अछि, जे राज्य सरकार कें अधिकारि कें संग कोरोनाक जांच आ इलाज सं जुड़ल जानकारी ल’ रहल अछि। शुक्रदिन केंद्रीय स्वास्थ्य राज्य मंत्री अश्विनी कुमार चौबे बिहार मे कोविड-19 कें वर्तमान स्थिति कें ल’ स्वास्थ्य सचिव, विशेष कार्य अधिकारी तथा संयुक्त सचिव कें संगे अलग-अलग बैठक केलनि। बैठक कें उपरांत संयुक्त सचिव कें नेतृत्व मे टीम भेजबाक निर्णय लेल गेल ,जाहिसँ राज्य कें अधिकारि कें संगे कोविड -19 केर वर्तमान स्थिति कें ल’ व्यापक कदम उठाओल जा सकत। बैठक मे स्वास्थ्य सचिव प्रीति सुदान, विशेष कार्य अधिकारी राजेश भूषण तथा संयुक्त सचिव लव अग्रवाल उपस्थित छला।
केंद्रीय स्वास्थ्य राज्य मंत्री बतओलनि जे केंद्र आ राज्य सरकार संगे कोविड-19 केर रोकथाम कें लेल सभ’ महत्वपूर्ण कदम उठाओल गेल अछि। मंत्रालयक नजैर बिहारक स्थिति पर अछि। अतय कें आला अधिकारी लगातार संपर्क मे रहैत अछि। वर्तमान स्थिति कें ल’ स्वास्थ्य मंत्रालय द्वारा एकटा टीम बिहार पहुंच चुकल अछि। दूसर उच्च स्तरीय टीम कें गठन क’ देल गेल अछि , जे रैबदिन पहुँचात। ई टीम रैबदिनक भोर संयुक्त सचिव लव अग्रवाल कें नेतृत्व मे पहुंचत।


text:
रामबाबू
पटना । प्रधानमंत्री नरेंद्र मोदी जीक स्वच्छ भारत मिशनकें पुरा करबाक लेल समाजिक संस्था सेंटर फॉर रुरल इनफार्मेशन एंड एक्शन (क्रिया), सिंगापुर केर कंपनी आओर हैमिल्टन लैब केर संयुक्त प्रयास सँ आब दरिभंगा आओर मधुबनी मे 3-डी प्रिंटर उपलब्ध कराओत । जाहिसँ सुन्नर आरामदायी आ टिकाऊ शौचालय केर निर्माण द्रुत गती सँ कएल जाएत । भारतक कॉन्फ़ेडरेशन ऑफ़ इंडियन इंडस्ट्रीज आओर सिंगापुरक इंटरनेशनल इंटरप्राइज केर मध्य सात जनवरी कए करार भेल जाहिसँ सामाजिक विकास लेल दुनु देशक मध्य आधुनिक तकनीकी आदान प्रदान कएल जाएत । क्रिया आओर हैमिल्टन लैब केर संयुक्त प्रयाससँ भारतमे ई पहिल समाजिक पहल होयत ।
स्वच्छ भारत मिशन केर प्रमुख लक्ष्य जंगल झार बाट घाट खुजलमे शौचसँ मुक्त होय, मुदा तीन साल सँ बेसी अभियानके भेलाक बादो उत्तर बिहार एखन बहुत दूर अछि । अनाधिकारिक आंकड़ाक मोताबिक जतय दरिभंगा आओर मधुबनीमे दस लाख शौचालय बनेबाक अछि ओतय प्रशासन केर अनास्था सँ एखन धरि दस हजारो धरि नहि पहुँचल अछि। शौचालय बनयमे भ रहल देरी कए कारण क्रिया कए सचिव डॉ श्याम आनन्द झाक कहब छनि जे एक तँ सरकार द्वारा प्रस्तावित शौचालय मॉडल लेल प्रशिक्षित कारीगरमे भारी कमी अछि आ दोसर सरकार द्वारा देल जा रहल राशिक आवंटनमे व्याप्त भ्रष्टाचारक कारण द्रुत गती सँ शौचालय निर्माण नहि भ पाबि रहल अछि।
श्यामानन्द झा केर मोताबिक 3-डी प्रिंटरकें सहयोगसँ दरिभंगा, मधुबनी आओर अगल बगलमे खुजलमे शौचसँ मुक्त कएल जा सकैए। अहिसँ होय वाला गम्भीर बीमारी सँ त्रस्त उत्तर बिहारक लेल समाजिक कार्यकर्ता डॉ रमण कुमारकें कहब छनि जे घरेघर शौचालय भेनाइ समयक माँग अछि आ एकरा बिना सरकारी अस्पतालक भीड़ पर अंकुश लगायब मोसकिल अछि।
3-डी प्रिंटर सँ निर्माण होमय वाला शौचालय लेल कंस्ट्रक्शन हब केर काज पुर भ चुकल अछि। प्रतीक्षा अछि केवल सिंगापुर सँ आबय वाला रोबोटिक मशीन केर जेकरा अहि महिनाक अंत धरि अएबाक सम्भावना अछि। स्थानीय कार्यकर्ता कन्हैया सिंह केर कहब छनि जे अहि तरहक शौचालय लेल लोक उत्साहित भ बाट जोही रहल अछि। अहिसँ क्षेत्रक पूरा परिदृश्य बदलि सकैत अछि। अहि शौचालयमे खास ध्यान देल गेल अछि की शौचालय हवादार हो जाहिसँ प्रयोग करैत कोनो तरहक गरमी आ की घुटन नहि होय। शौचालयकें लेल ईंट केर स्थान पर फ्लाईऐश प्रयोग कएल जाएत। अहि तकनीकी मे अजैवकीय कचड़ा जेना प्लास्टिक केर बोतल, पॉलिथीन आदि सभक प्रयोग कएल जाएत। अहि शौचालयकें केवल नौ सँ दसे हजार रुपैयामे बनबा कS लोककें देल जाएत।


text:
विचार
– प्रवीण नारायण चौधरी
लव मैरिज – अन्तर्जातीय विवाह
एहि विषय पर ‘दहेज मुक्त मिथिला’ समूह पर एखन धरि हजारों बेर ओहिना विमर्श भेल जेना एहि विषय पर सामान्यजन बीच गये दिन चाहक दोकान आ चौक-चौराहा सँ लैत बुद्धिजीवी बैसल दलान या ग्रामीण बैसल मचान पर होइत अछि। कनी गौर करू निम्न हालात परः
१. समाज मे लव मैरिज भले स्वजाति मे कियैक नहि हो, अभिभावकक सहमति जँ नहि छैक त समाज ओकर विरोध करैत छैक।
२. अन्तर्जातीय विवाह दू अलग जाति वा समुदाय केर लड़का लड़की केर बीचक विवाह केँ सेहो समाज, परिवार आ मित्र-बन्धु पर्यन्त स्वीकार नहि करैत छैक।
३. जखन कि स्टेट (राज्य) पौलिसी मे, लीगल एस्पेक्ट मे, अदालत मे, संविधान मे आ सरकार सहित सार्वजनिक विमर्शक समाज मे उपरोक्त दुनू बात केँ समर्थन देल गेल छैक, एतेक तक कि बढावा सेहो देल गेल छैक।
आब उपरोक्ट हालात १, २ आ ३ पर समीक्षा करू आ आत्मनिर्णय करू। अहाँ एक्के टा अन्तिम निर्णय निकालब – लोकक अपन मोन जेना होइत छैक तेना करैत अछि, अपने भोगैत अछि, नीक या बेजा ई ओकर अपन जीवन आ तेकर भविष्य सँ जुड़ल सवाल थिकैक, एकर सम्पूर्ण जिम्मेदारी बिल्कुल संवैधानिक मर्म अनुसार दुइ मैच्योर्ड एन्टिटीज द्वारा लेल जाइत छैक जाहि पर समाज, माता-पिता, सखा-सखी, आर अन्त मे स्वयं केर सेहो स्वीकार्यता बनैत-बिगड़ैत रहैत छैक।
एहि विषय पर हम सब अपन विचार पक्ष-विपक्ष दुनू मे राखि सकैत छी, मुदा हमरा सभक अपनहि सन्तान तक केर आत्मनिर्णयक अवस्था कि हेतैक तेकर गारन्टी करब हमरा सभक वश मे सामान्यतया नहि रहैत अछि। हँ, हम सब दावी कय सकैत छी जे अपन सन्तान केँ एहि तरहक संस्कार देलहुँ अछि जे पारिवारिक मर्यादा केँ ओ सब कथमपि भंग नहि करत। सहियो छैक। सुसंस्कृत परिवार मे पारिवारिक मान-मर्यादा केँ भंग करय सँ सन्तान बहुत हद तक स्वयं केँ नियंत्रित करैत अछि। तथापि दुर्घटना घटैत छैक। हमरा लोकनि अपनहि समाज मे, एतेक तक कि अपनहि परिवारहु मे एहि तरहक दुर्घटना घटैत देखि सकैत छी। एतय दुर्घटना शब्दक प्रयोग हम एहि लेल कयलहुँ अछि जे सामाजिकता मे प्रेम विवाह आ अन्तर्जातीय विवाह प्रति स्वीकार्यता दुर्घटनाक रूप मे मात्र देल जाइत छैक।
आइ एक भद्रलोक पुनः सवाल उठेलथि जे विवाह योग्य बेटी-बेटाक इच्छा अभिभावक केँ जनबाक चाही अथवा नहि। एकर जवाब वर्तमान देश, काल आ परिस्थिति अनुसार यैह छैक जे संवैधानिक मर्म केँ माननाय हरेक अभिभावक लेल बाध्यकारी छैक। अहाँ अपन परिपक्व आ कानूनी तौर पर निर्णय लेबाक लेल स्वतंत्र सन्तान केर इच्छाक विरूद्ध कोनो काज नहि कय सकैत छी, आ सच मे करबाको नहि चाही। व्यवहारिकता आ सामाजिकता मे सन्तानक राय बड बेसी महत्वपूर्ण छैक सेहो सच नहि, जे माता-पिता-अभिभावक जन्म सँ पढेबाक-लिखेबाक आ एतेक दूर धरिक यात्रा तय करबैत जीवनक ठोस बुनियाद देबाक काज कयलक से ओकर विवाहित जीवन प्रति कथमपि कमजोर निर्णय लेतैक ई सत्य नहि थिकैक, अकल्पनीय सेहो थिकैक… तथापि, एक सम्भ्रान्त आ सज्जन परिवारक लोक केर ई जिम्मेदारी जरूर बनैत छैक जे अपन निर्णय मे विवाह योग्य सन्तानक सहमति लैत सौहार्द्रपूर्व वातावरण मे विवाह करबाक काज करय। तहिना, हरेक सन्तानहु केर ई धर्म आ कर्तव्य बनैत छैक जे अपन कोनो तरहक स्थिति-परिस्थिति आ आत्मनिर्णय सँ अपन अभिभावक केँ समय पर सूचना दैत कोनो निर्णय लियए, ई नहि जे परिवार सँ बागी बनिकय अपन आ अपना संग परिवारहु केँ तनाव आ विवाद मे फँसाबय। ई सब आदर्श स्थिति थिकैक।
ईहो सर्वविदिते अछि जे आदर्श स्थिति वला प्रेम विवाह आ अन्तर्जातीय विवाहक संख्या आब दिन-प्रतिदिन बढले जा रहल अछि। तेकर कतेको रास कारण छैक। विवाह पद्धति मे आबि रहल अनेको व्यवधान, विवाहक उमेर एतेक बढि जेबाक जे ता धरि लड़का या लड़की केर निजी विकास आ विचार मे एहेन स्थिति आबि जाइत छैक जे ओ स्वनिर्णय केर स्थिति मे पहुँचि अपना आप केँ परिवार, माता-पिता आ परिवेश सँ इतर चलि जाइत अछि। पहिने सिल्वर स्क्रीन के ७०एमएम के इफेक्ट रहैक, आब त पोर्टेवल टेलिविजन सँ एलईडी आ ताहू सब सँ ऊपर एन्ड्राइड मोबाइल मे लोकक आन्तरिक स्थिति – अन्तरंगता आदि केँ प्रभावित-प्रेरित करयवला सामग्री सरेआम उपलब्ध भेटैत छैक। एतबा नहि, आब घरहि केर बन्धन मे जीवन सिमटल नहि रहि गेल छैक, आब उच्च अध्ययन लेल दूर देश मे रहबाक आ ताहि ठाम को-एजुकेशन केर माहौल मे पार्टनर फ्री उपलब्ध हेबाक स्वतंत्रता-स्वच्छन्दता आदिक कारण ई प्रेम आ प्रेम लेल जातीय सीमा आदिक सारा लेहाज उठि गेलैक सेहो कहय मे अतिश्योक्ति नहि होयत। तैयो यदि कियो पारिवारिक सीमा, प्रतिष्ठा, मर्यादा आ निजी अनुशासन मे रहि जाइत अछि त ओ सच मे काफी सुसंस्कृत आ उच्च मर्यादा केँ मनन करनिहार व्यक्तित्व कहल जायत। आर एहि सब कारण सँ परिवारक बुझनुक सदस्य लोकनि सेहो अपन सन्तानक स्थिति बुझैत प्रेम विवाह, अन्तर्जातीय विवाह केँ समर्थन दैत छथि। जँ नहि दैत छथि त पारिवारिक सुख-शान्ति मे जहर घोरेबाक दुरूह अवस्था बनि जाइत अछि।
अन्त मे, किछु अभिभावक या परिवार स्वयं केर संस्कार मे सेहो समयानुसार परिवर्तन अनैत जातीय सीमा केँ स्वयं छोड़ि एडमिक्स कल्चर केँ अपना रहल छथि। एकर नीक आ बेजा पक्ष पर कोनो दोसर दिन लिखब… एखन यैह कहब जे सन्तानक सहमति सँ आजुक परिवेश-परिस्थिति मे वैवाहिक सम्बन्ध निर्धारणक निर्णय सर्वथा उचित होयत। एकरा कियो नहि नकारि सकैत छी। तखन दीर्घकालीन सुख आ शान्ति लेल सामाजिक आ व्यवहारिक पक्ष मे प्रेम विवाह आ अन्तर्जातीय विवाह केर विरोध सेहो जायज अछि, एकरो कियो नहि काटि सकैत छी। हर स्थिति केँ आरो गहींर अध्ययन लेल आजू-बाजू केर अनेकों उदाहरण लय सकैत छी, आत्मनिर्णय मे सहजता होयत। हमर विचार सँ सहमति-असहमति अहाँक स्वतंत्रता थिक, हमर कोनो जबरदस्ती नहि जे मानिये ली। ॐ तत्सत्!!


text:
मैथिली सुन्दरकाण्डः श्री तुलसीदासजी रचित श्रीरामचरितमानस केर सुन्दरकाण्डक मैथिली अनुवाद
श्री सीता-त्रिजटा संवाद
दोहा :
जहिं तहिं गेल तखन सबटा सीता मन मे सोच।
मास दिन केर बितिते मारत निशिचर पोच॥११॥
भावार्थ : तखन (ओकर बाद) ओ सब जहाँ-तहाँ चलि गेल। सीताजी मन मे सोच करय लगलीह जे एक महीना बीत गेलापर नीच राक्षस रावण हमरा मारत॥११॥
चौपाई :
त्रिजटा सँ कहली कर जोड़ि। मातु विपत्ति संगी अहीं मोरि॥
तजी देह करु जल्द उपाय। दुसह विरह आब सहल नहि जाय॥१॥
भावार्थ : सीताजी हाथ जोड़िकय त्रिजटा सँ कहली – हे माता! अहाँ हमर विपत्तिक संगिनी छी। जल्दी कोनो एहेन उपाय करू जाहि सँ हम शरीर छोड़ि सकी। विरह असह्म भऽ गेल अछि, आब ई सहल नहि जाइत अछि॥१॥
आनि काठ रचु चिता बनाउ। मातु अनल पुनि देह लगाउ॥
सत्य करू मम प्रीति सयानी। सुनय के श्रवन सूल सन वाणी॥२॥
भावार्थ : काठ आनि चिता बनाकय सजा दिअ। हे माता! फेर ओहि मे आग लगा दिअ। हे सयानी! अहाँ हमर प्रीति केँ सत्य कय दिअ। रावण केर शूल समान दुःख दयवाली बोल-वचन (वाणी) कान सँ के सुनय?॥२॥
सुनैत वचन पैर पकड़ि समझाबय। प्रभु प्रताप बल सुयश सुनाबय॥
राति अग्नि कतय सुनु सुकुमारी। से कहि ओ निज भवन सिधारी॥३॥
भावार्थ : सीताजीक वचन सुनिकय त्रिजटा हुनकर चरण पकड़िकय हुनका बुझेलक आर प्रभुक प्रताप, बल और सुयश सुनेलक। (ओ कहलक -) हे सुकुमारी! सुनू, रात्रि केर समय आगि नहि भेटत। एतेक कहिकय ओ अपन घर चलि गेल॥३॥
कहय सीता विधि भेल प्रतिकूल। भेटय न आगि मिटय नहि सूल॥
देखाय प्रकट आकाश अंगारा। मुदा न आबय एकहु तारा॥४॥
भावार्थ : सीताजी (मनहि मन) कहय लगलीह – (कि करू) विधाते विपरीत भऽ गेला अछि। नहि आग भेटत, नहि पीड़ा मिटत। आकाश मे अंगार (आगि) प्रकट देखाय दय रहल अछि, धरि पृथ्वी पर एकहु टा तारा नहि अबैत अछि॥४॥
अग्नि समान चन्दो नहि बरसय। मानू मोरा हतभागी बुझय॥
सुनू विनय मोर वृक्ष अशोक। सत्य नाम करु हरु मम शोक॥५॥
भावार्थ : चंद्रमा अग्निमय अछि, मुदा ओहो मानू हमरा हतभागी बुझिकय आगि नहि बरसबैत अछि। हे अशोक वृक्ष! अहाँ हमर विनती सुनू। हमर शोक केँ हरिकय अपन नाम ‘अशोक’ केँ सत्य करू॥५॥
नूतन किसलय अनल समान। दय अगिन नहि करय निदान॥
देखि परम विरहाकुल सीता। से क्षण कपिक कलप सन बिता॥६॥
भावार्थ : अहाँक नव-नव कोमल पत्ता अग्नि केर समान अछि। अग्नि दैत विरह रोग केर अंत नहि कय रहल छी। सीताजी केँ विरह सँ परम व्याकुल देखिकय ओ क्षण हनुमान्जी केँ कल्प केर समान बितल॥६॥
श्री सीता-हनुमान् संवाद


text:
पटना। मुख्यमंत्री नीतीश कुमार क दोसर कार्यकालक पहिल जनता दरबार। आशाक अनुरूप भीड। दूर-दराज़ स पहुंचल लोक। एक दर्ज़न स बेसी विभाग क मामला क सुनवाई। संबंधित विभागक अधिकारी आ मंत्री अपन-अपन जगह पर आसीन, मुदा मुख्यमंत्री नीतीश कुमार अलग अंदाज़ मे। ओ अपन निर्धारित स्थान पर जेबाक बदला मे सीधा सड़क पर जा लाईन मे लागल दूर-दराज स आयल गरीब असहाय लोक क अरजी अपन हाथ स ल समस्याक निराकरण लेल ओतहि स निर्देश दिए लगलाह। एहन पहिल बेर भेल जखन, मुख्यमंत्री पिछला 5 साल मे अपने कतारक अंतिम लोक लग जा आवेदन लेलथि।
दरअसल आम तौर पर जनता क दरबार मे मुख्यमंत्री कार्यक्रम क फारमेट इ अछि जे एक अणे मार्ग क एक हिस्सा मे मुख्यमंत्री नीतीश कुमार लोक स हुनकर शिकायत क आवेदन लैत छथि मुदा अपन दोसर पारी क पहिल आयोजन दिन स्वयं मुख्यमंत्री एहि फारमेट कए तोड़ि देलथि। दरअसल भीड़ क हाल इ छल जे कतार मुख्यमंत्री आवास क जनता दरबार वाला प्रवेश द्वार स लकए राजकीय अतिथिशाला तक छल। मुख्यमंत्री कए जखन एहि भीड़ क बारे मे जानकारी भेटल त ओ गेट स बाहर निकलि गेलाह आ सड़क पर कतार मे ठार लोक स भेंट करि हालचाल संग आवेदन मांगलथि। एहि दौरान स्थिति इ छल जे सरकार क मशीनरी जाहि मे डीजीपी, गृह सचिव आ आधा दर्जन स बेसी महकमा क प्रधान सचिव सड़क पर मुख्यमंत्री क पाछु-पाछु लोक क शिकायत कए सुनि रहल छलाह।
शिकायत लकए पहुंचल लोक क विश्वास क एकटा बानगी इ कहल जा सकैत अछि जे मुख्यमंत्री स मुखातिब एकटा वृद्ध कहला-ए सर हमको अपना कांटैक्ट नंबर दे न दीजिए। मुख्यमंत्री सेहो चौंक गेजाह आ कहला-हमरा नंबर? फेर कहला-अरे मेरा नंबर तो जगजाहिर है भाई।
मुख्यमंत्री कए एबा स पहिने कतार मे लागल किछु युवा हंगामा सेहो केलथि। इ सब सिपाही बहाली क जांच करेबाक मांग करि रहल छलाह। मुदा नीतीश कुमार कए एलाक बाद मामला शांत भ गेल।
जनता दरबार मे समस्या सुनलाक बाद मीडिया स गप करैत मुख्यमंत्री कहला जे राज्य मे तीन लाख शिक्षक क नियुक्ति कैल जाएत। ओ कहला जे एहि बेर शिक्षक क नियुक्ति क लेल जांच परीक्षा लेल जाएत। जांच परीक्षा मे सफल अभ्यर्थी क सूची क आधार पर विभिन्न नियोजन इकाई द्वारा राज्य मे तीन लाख शिक्षक क बहाली कैल जाएत। एहि स शिक्षक क नियुक्ति मे योग्यता क अनदेखी नहि होएत।
मुख्यमंत्री कहला जे राज्य मे शिक्षक प्रशिक्षण महाविद्यालय कए सुदृढ़ कैल जाएत। राज्य मे आओर बेसी मेडिकल आ इंजीनियरिंग कॉलेज खोलबाक प्रयास भ रहल अछि। निजी क्षेत्र मे सेहो जे मेडिकल कॉलेज या इंजीनियरिंग कॉलेज खोलए चाहताह, हुनका हर तरह स मदद देल जाएत। आर्य भट्ट ज्ञान विश्वविद्यालय कए शीघ्र क्रियाशील कैल जाएत। ओ कहला जे मानव संसाधन विकास विभाग द्वारा प्रदेश क पुराने कॉलेज कए सेंटर ऑफ एक्सलेन्स क रूप मे विकसित कैल जा रहल अछि।


text:
अहमदाबाद। अखनि कईटा कारण स आईआईएम क छात्र कनजर बिहार पर पड़ल अछि। पहिल कारण अछि जे दू वर्ष पहिने पूर्व रेलमंत्री लालू प्रसाद जखनि आईआईएम अहमदाबाद मे छात्र कए मैनेजमेंट क गुर सिखेने छलथि, ओहि स प्रभावित भ कए बी-स्कूल क छात्र बिहार क रुख केलक अछि। दोसर, जे किछु वर्ष मे बिहार मे रिकॉर्ड विकास दर पाउल गेल, ओहि स प्रभावित भ कए आईआईएम अहमदाबाद क छात्र बिहार क यात्रा करि लेल योजना बना रहल अछि ताकि ओ समस्या कए समझताह आ ओकर समाधान लेल प्रयास करताह। पीजीपी-एजीएम कए प्रथम वर्ष क छात्र राज्य क विभिन्न क्षेत्र मे दू सप्ताह क यात्रा करताह। ओ दू फेज अप्रैल आ दिसंबर मे एकरा अमलीजामा पहनउताह। ओ स्थानीय स्तर पर दैनिक जीवन मे अबै वाला समस्या कए नजदीक स देखताह आ ओकरा समझताह। मालूम हुए जे बिहार पिछला पांच वर्ष मे 11.03 फीसदी क विकास दर हासिल केलक अछि, मुदा ओ मात्र गुजरात स पाछु अछि।
छात्र क एकटा समूह राज्य मे पटना आ मधुबनी जेहन जिला क भ्रमण करताह, आ दोसर समूह गुजरात क मेहसाना आ कूच जेहन जिला क आ महाराष्टï्र क औरंगाबाद एहन जिला क भ्रमण करताह। मालूम हुए जे छात्र पिछला साल सेहो महाष्टï्र क कोल्हापुर आ चित्तौर जेहन क्षेत्र मे भ्रमण केने छलथि।


text:
पटना के सम्राट अशोक कन्वेंशन सेंटर मे योजना केर शुभरांभक मौका पर नीतीश कुमार कहलनि कि तेसर कृषि रोडमैप केर लक्ष्य किसान सभक आमदनी बढ़ेबाक अछि। ऐहिक लेल हर क्षेत्र मे काज कायल गेल अछि। आगा ओ कहलनि कि 76 प्रतिशत लोग बिहार मे आजीविकाक लेल कृषि पर निर्भर अछि। एतेक बड़का आबादी केर आमदनी बढ़ला सँ राज्य समृद्ध बनत।
मुख्यमंत्री कहलनि कि किसान सभके मदैद देबाक लेल हमसभ कृषि यंत्र उपलब्ध करा रहल छी, सब्सिडी द' रहल छी। स्थानीय स्तर पर कृषि यंत्र केर उत्पादन क' बढ़ावा देबाक लेल स्थानीय निर्माता सभके प्रोत्साहित करे चाहैत छी। दूध, माछ, अंडा केँ उत्पादन मे आत्मनिर्भर भ' एहि सभके दोसर राज्य सभक बाजार धरी पहुँचाओल जायत। ऐहिक लेल बिहार केँ खेत आओर किसान दुनू उपयुक्त अछि।
मुख्यमंत्री नीतीश कुमार कहलनि कि सिंचाई केँ नीक व्यवस्था लेल सिंचाई विभाग क' अंदरुनी तौर पर दू हिस्सा मे बांटल गेल अछि। एक हिस्सा बाढ़ि नियंत्रण केँ काज देखत आओर दोसर हिस्सा सिंचाई परियोजना सभके देखत। आगा ओ कहलनि कि किसान सभक लेल सहकारी समिति बनाओल जायत, जाहिमे किसान सभक आधारभूत संरचना केर विकास कायल जायत।


text:
पुलिस के कहब अछि कि रहमान ओना ते बांग्लादेश के रहिवासी छथि। रहमान पर आरोप अच्छी कि ओ दिल्ली, मिजोरम आओर मणिपुर म' अपन बेस बना राखने छथि, जता स' ओ रोहिंग्या शराणार्थि सभके भड़काबैत छथि आओर भारत आ म्यांमार आर्मी केर खिलाफ युद्धक लेल तैयार करैत छथि।
इयो कहल जे रहल अछि कि रहमान अल-कायदा के अल-नुसरा फ्रंट के लेल सीरिया के अलेप्पों म' सेहो युद्ध लैड़ चुकल छथि। ऐहिक बाद स' भर्ती करबाक लेल बांग्लादेश भेजल गेल छथि। पुलिस के कहब अछि कि ओ कुनु व्यक्ति क' भर्ती करबाक लेल हुनका सँ मिले बला रहथिन, तखने पुलिस हुनका पूर्वी दिल्ली के विकास मार्ग सँ गिरफ्तार क' लेलनि।
रहमान एहि सँ पहिने बांग्लादेश म' सेहो आतंकी गतिविधि सभक लेल फंड मुहैया करेबाक आरोप म' गिरफ्तार भ' चुकल छथि, बाद म' हुनका जमानत पर रिहा क' देल गेल छल। पुलिस केर मुताविक ऐहिक बाद नुसरा कमांडर मोहम्मद जोवलानी द्वारा रहमान स' सम्पर्क कायल गेल आओर हुनका भारत म' रोहिंग्या मुसलमान सभक भर्ती करेबाक लेल कहल गेल।
भर्ती सँ संबंधित निर्देश सभक लेल रहमान अल-कायदा आओर अल-नुसरा कमांडर सभक सम्पर्क म' सदिखन रहैत रहथिन। ऐहिक लेल ओ 'प्रॉटेक्टिव टेक्स्ट' नाम केर सुरक्षित मेसेजिंग ऐप केर उपयोग करैत रहथिन। बताओल जे रहल अछि कि पूछताछ म' ओ स्वीकार केलनि कि ओ हजारीबाग (झारखंड), बिहार, दिल्ली, कश्मीर, नॉर्थ ईस्ट म' एखन धरी 12 रोहिंग्या मुस्लिम क' अप्पन जाल म' फसा चुकल छथि।


text:
नवका- पुरनका लेख सर्च करु...
राजनगर: प्राण प्रतिष्ठा समारोह
राजनगर सिमरी के माता मंदिर में प्रतिमा स्थापना के लेल शुक्रदिन प्राण प्रतिष्ठा समारोह शुरू भेल. ई समारोह 6 दिन तक चलत. समारोहक शुरूआत कलश यात्रा सं भेल जे राज कैम्पस के गंगासागर तालाब सं शुरू भs स्टेशन रोड, भट्टी चौक, गांधी चौक होएत भूतनाथ मंदिर परिसर तक पहुंचल. ई नवका मंदिर भूतनाथ मंदिर परिसर में बनावल गेल अछि. मंदिर परिसर में 251 कलश पहुंचला के बाद शतचंडी यज्ञ के आयोजन कएल गेल. एकरा बाद
शिवलिंग पूजन आओर नवनिर्मित माता पार्वती केर प्रतिमाक जलाभिषेक कएल गेल... एहि पार्वती मंदिर के प्राण प्रतिष्ठा 9 तारीख के आचार्य कुणाल किशोर करताह. एहि आयोजन सं पूरा इलाका में माहौल भक्तिमय भs गेल अछि.
शिवलिंग पूजन आओर नवनिर्मित माता पार्वती केर प्रतिमाक जलाभिषेक कएल गेल... एहि पार्वती मंदिर के प्राण प्रतिष्ठा 9 तारीख के आचार्य कुणाल किशोर करताह. एहि आयोजन सं पूरा इलाका में माहौल भक्तिमय भs गेल अछि.
सदस्यता लें टिप्पणियाँ भेजें (Atom)


text:
— रेखा झा।
मनमोहन बाबू के सुंदर सन गृहस्थी छल। सुंदरी कनियां ताहि पर दू टा परी सन बेटी। अपने ओ सेहो नीक सरकारी विभाग में पदस्थापित छलाह।
समय के चक्र पर जेना वश नहि ककरो हुनको नहिं चलल। एक दिन रोड एक्सीडेंट में ओ चलि गेलाह दुनिया स। कनियां पर विपत्ति के पहाड़ परल,,, एकटा बच्ची लगभग आठ आ दोसर छ:सालक। खैर,,,, सब काज संपन्न भेलाक बाद ऑफिस के लोक सब के मदद स हुनक पत्नी के अनुकंपा पर नौकरी वाला फाईल सेहो बढल।
किछु दिन बाद एकटा घटना भेल,,, एकटा और फाईल बढल अनुकंपा वाला नौकरी के जे की हुनक पहिल पत्नी के तरफ स छल। पूरा विभाग हतप्रभ आ बाहरी समाज अचंभित। कियाक त केयो सोचनेहु नहि छल जे ओ दू शादी कयने छथि आ जिनका सब जानि रहल ओ दोसर पत्नी छथिन्ह। मामला के छानबीन भेल आ इ बात सत्य निकलल। असल में बालविवाह के कारण ओ सहमत नहि भेला पहिलुका विवाह स आ पहिल पत्नी के मानसिक रूप स अपाहिज बता नैहर में छोरि बाद मे दोसर विवाह कयलाह।मृत्यु के खबर सुनि हुनक नैहर के लोक सब हिनका आगु कयलनि।
आब पूरा दृश्य बदलि गेल,, कियाक त नौकरी पहिलुका के भेटतनि चाहे जे हो,,, मान्यता सरकारी तौर पर हुनक पक्ष में छल जाधरि ओ अपने स ककरो नांमाकित नहि क देथिन्ह।
कनि दिन बहुत सबके विचलित कयलक मुदा कैल की जा सकैया। दोसर पत्नी के चतुर्थ वर्ग पर नौकरी भेटल आ बच्ची के पूरा भरण पोषण के हिस्सा।
चाहे दुनिया स अहां कतबो छिपा नुका काज करब आ सत्य स भागैत रहब ऊपरवाला सबटा हिसाब रखने रहै छथि आ समय ऐला पर चुकता करै छथि। 🙏🏻🙏🏻🌷रेखा झा


text:
ज्योत्सना मिश्रा
मोतिहारी । अपन बदनसीबी पर आंसू बहाबयवाली बालिका गृह के लड़की सब नव इतिहास लिखय के तैयारी में छैथ। ओ सब होटल मैनेजमेंट के पढ़ाई कय हुनरमंद बनतीह आ समाज के मुख्य धारा सँ जुड़ि कय फेर सँ एकटा नव जिंदगी के शुरुआत करबाक प्रयास करतीह।
बालिका गृह में रहय वाली बिहार के 16 लड़की के चयन डिप्लोमा इन होटल मैनेजमेंट के लेल भेल अछि। अयमें पांच टा पटना जिलाक रहय वाली छथि। ओ सब 29 दिसंबर के पटना सँ विमान सँ बेंगलुरु एकेडमी के लेल प्रस्थान करती। हुनकर पढ़ाई के पूरा खर्च बाल संरक्षण इकाई उठाओत। हुनका कोनो तरह के परेशानी नै होई, एहि बात के खास ख्याल राखल जाएत।एहि सब के लेल कार्ययोजना तैयार कयल गेल अछि। बाल संरक्षण इकाई कार्यालय के आधिकारिक सूत्रक कहनाम अछि जे बिहार के इतिहास में पहिल बेर ऐहन होयत जखन बालिका गृह के लड़की होटल मैनेजमेंट के पढ़ाई करय जाय छथि।
अपन जीवन में राह भटकि चुकल एहि लड़की सबहक सोच में पैघ बदलाव आयल अछि आ अधिकारीगण के मेहनत पर फेर सँ अपन जिंदगी के संवारय के कोशिश कय रहल छथि। ओ सब हुनरमंद आ स्वालंबी बनय के दिशा में जागरूक होबय लागल छथि। जागरूकता आबय के साथ अधिकारी गोटेक जवाबदेही सेहो बढि गेल अछि। स्वावलंबी बनय के लेल हुनका सब के अन्य संसाधन सेहो उपलब्ध कराओल जायत।
कठिन अछि होटल मैनेजमेंट में दाखिला
कहल जाइत अछि कि होटल मैनेजमेंट के पढ़ाई बहुत महग होइत अछि जे आम आ मध्यवर्गीय परिवार के लोक के बस के बात नहि अछि। बेसि पाइ वाला लोक या फेर पैघ अधिकारिये के बच्चा सब अय कोर्स में दाखिला करा पाबय छथि । सीट कम भेलाक कारण कम संख्या में बच्चा ई कोर्स क पाबय छथि।
पटना सँ पांचटा लड़की के चयन
होटल मैनेजमेंट कोर्स के लेल चयनित होबयवला बालिका सब में पटना के पांच, मोतिहारी के तीन आ बेगूसराय, गया, मधुबनी व पूर्णिया बालिका गृह के दु – दु लड़की शामिल अछि। एहिमे तीन के उम्र 16 वर्ष, पांच के 17 वर्ष, दु के 18 वर्ष, तीन के 19 वर्ष, एक 20 वर्ष आ एक 21 वर्षक अछि। पिछला बहुते वर्ष सँ सब बालिका गृह में रहय छलीह।
कहल जाइत अछि जे अधिकारी
जिला बाल संरक्षण इकाई, पूर्वी चंपारण के सहायक निदेशक धीरज कुमार जे होटल मैनेजमेंट में दाखिला एक बड़ आ ऐतिहासिक पहल अछि। भटकल लड़की सब होटल मैनेजमेंटक पढ़ाई कय क अपन जीवन के खूबसूरत तरीका सँ संवारय के एकटा प्रयास करती।


text:
नेपालक राष्ट्रपति
सङ्घीय प्रजातान्त्रिक गणतन्त्र नेपालक प्रमुख पद राष्ट्रपति होइत अछि । खासमे ई पद बि.स. २०६४ सँ देश सङ्घीय प्रजातान्त्रिक गणतन्त्र घोषित भेलाक बाद घोषणा कएल गेल । ई पदमे सन् २००८ सँ रामवरण यादव छल । हाल २०१५ अक्टुबर २८ सँ एहि पदमे विद्या देवी भण्डारी विराजित अछि । साधारणतया राष्ट्रपतिके सम्बोधित करैतकाल सम्माननीय लगाएल जाइत अछि।
सङ्घीय प्रजातान्त्रिक गणराज्य नेपालक राष्ट्रपति[सम्पादन करी]
सन्दर्भ सामग्री[सम्पादन करी]
- ↑ "सरकारी पदहरूमा रहेका बरिस्ठ कर्मचारीहरूको पारिश्रमिक", एजुकेसन संजाल, ०३ अगस्त २०१३, अन्तिम पहुँच ०३ अगस्त २०१३।


text:
फेसबुक पर बनल सहरसा ग्रुप क तेसर मिलन समारोह सफल
मीडिया, साहित्य आ समाजिक व्यक्तित्व भेल सम्मानित
कवि सम्मेलन में जुटलाह कैक टा वरिष्ठ कवि
सहरसा । सोशल मीडिया सृजनात्मकता क लेल अछि एकरा विनाश क हथियार कतहू नहि बनाउ । सोशल मीडिया ज्ञानक एकटा सशक्त माध्यम अछि । आजुक समय मे जेकरा पास जतेक सूचना होएत ओ ज्ञानतंत्र मे ओतबे आँगा होएत । अपन छोट वक्तव्य में ओ कहला जे सोशल मीडिया पर जे खबर वा तस्वीर समाज हित मे नहि होए, ओकरा पोस्ट नहि करबाक चाही नहि त सोशल मीडिया वरदान नहि अभिशाप साबित होएत । उक्त गप रवि दिन कोसी क सबसे पैघ फेसबुक ग्रुप सहरसा ग्रुप क मिलन समारोह क संबोधित करैत भारतीय जनता पार्टी क प्रदेश उपाध्यक्ष आ पीजी सेंटर सहरसा क मैथिली विभागाध्यक्ष श्री रामनरेश सिंह कहला ।
सहरसा जिला मुख्यालय क रेड क्रॉस भवन मे फेसबुक ग्रुप सहरसा द्वारा आयोजित मिलन समारोह क अध्यक्षता भारतीय जनता पार्टी क प्रदेश उपाध्यक्ष डॉ. रामनरेश सिंह, (विभागाध्यक्ष मैथिली विभाग, पीजी सेंटर सहरसा) केलथि । एहि मौका पर मुख्य अतिथि सोशल मीडिया आ ब्लागिंग जगत क चर्चित शख़्सियत डॉ० रवीन्द्र प्रभात (लखनऊ), विशिष्ट अतिथि सहरसाक सदर अनुमंडल पदाधिकारी मो. जहाँगीर आलम, सहरसाक एसडीपीओ सुबोध विश्वास, गज़लकार आ शायर अनिरूद्ध सिन्हा, समकालीन कविता क सशक्त हस्ताक्षर कुमार विजय गुप्त (मुंगेर), डॉ० के एस ओझा (प्राचार्य एस०एन०एस कॉलेज, सहरसा), कवि अरविन्द प्रसाद मिश्र नीरज, अरविन्द श्रीवास्तव आदि कैकटा महत्वपूर्ण लोगक उपस्थिति समारोह कए सफल बनेबा मे महत्वपूर्ण भूमिका अदा केलथि ।
मुख्य वक्ता क रूप मे श्री रविन्द्र प्रभात कहला जे सोशल मीडिया आय सबहक जरूरत अछि । हरेक परिवार मे कम से कम एक गोटेक सोशल मीडिया पर जरूर हेबाक चाहि । एहि स नहि खालि ज्ञान बढ़त अपितु सामाजिक समरसता सेहो आउत । कार्यक्रम मे वरिष्ट कवि श्री अनिरूद्ध सिन्हा, विजय गुप्त, रविन्द्र प्रभात, अरविन्द मिश्र, अरविन्द श्रीवास्तव, आनंद आदि कवि अपन गजल आ कविता क माध्यम से माहौल क खुशनुमा बनेलथि ओतहि शशि सरोजनी रंगमंचक कलाकर सब अपन अद्भुत प्रस्तुति स दर्शक क मोन जीति लेलक ।
सम्मानित भेल मीडिया, साहित्य आ समाजिक व्यक्तित्व
कला, साहित्य, मीडिया आ समाजिकता क क्षेत्र में अभिनव योगदान क लेल सहरसा क कैक गोटे सम्मानित सेहो भेल । सम्मानित व्यक्तिि कए सहरसा ग्रुप क मोमेंटो दए कए सम्मानित कैल गेल । सम्मानित व्यक्तिि मे सर्वनारायण सिंह कॉलेज क प्रार्चाय डॉ के एस ओझा, मधेपुरा टाईम्स क संस्थापक श्री राकेश सिंह, इसमाद क सुनिल कुमार झा, सहरसा टाईम्स क श्री चंदन कुमार, कोशी एक्सप्रेस क कुनाल किशोर, कवि अरविन्द मिश्र आओर अरविन्द श्रीवास्तव आओर व्यवसायी शशि शेखर सम्राट आदि महत्वपूर्ण छथि ।


text:
— कीर्ति नारायण झा
“सामा खेलय चलली, भौजी संग सहेली हऔ, हऔ भैया जीबअ हऔ, हऔ जुग जुग जीबअ हऔ ” भैयाक दीर्घायु हेतु बहिन द्वारा कामनाक पावनि सामा चकेबा मिथिलाक अत्यन्त रमणगर पावनि में सँ एक होइत अछि। भाई बहिनक स्नेहक सभ सँ बेसी भाव मिथिले में पाओल जाइत अछि। मिथिलाक बाहर भाई बहिनक स्नेहक प्रतीक केर पावनि मात्र रक्षाबंधन होइत अछि मुदा मिथिला में भरदुतिया आ सामा चकेबा के पावनि भाई बहिनक स्नेहक अत्यन्त मधुर पावनि होइत अछि। पौराणिक मान्यता केर अनुसार मथुरा केर राजा भगवान श्रीकृष्ण केर बेटी सामा आ बेटा सांभ केर अमर गाथा केर स्मृति केर रूप मे मनाओल जाइत अछि। एहि में एक पात्र चारुवक्र (चकेबा) जे सामा सँ अत्यंत प्रेम करैत छल एवं सावंत चूरक (चुगला) सेहो सामा सँ एकतरफा प्रेम करैत छल। एकर प्रेम गाथा एहि सामा चकेबा केर पावैन में समाहित अछि। पद्म पुराण केर अनुसार भगवान श्रीकृष्ण केर बेटी सामा चारुवक्र अर्थात चकेबा सँ नुका कऽ प्रेम करैत रहैथि संगहि पिता श्रीकृष्ण केर अनुमति सँ गंधर्व बिबाह सेहो क लेने रहैथि। एहि बिबाह सँ परिवारक अन्य सदस्य आ समाजक लोक अनभिज्ञ छल। सावंत चूरक अर्थात चुगला सामा आ चकेबा के खिलाफ षडयंत्र रचि क महाराज श्रीकृष्ण केर समक्ष शिकायत दर्ज करेलाक उपरांत समस्त राज्य में सामा के चरित्रहीनता केर अफवाह पसारि देलकै। स्थिति केर गम्भीरता के देखि भगवान श्री कृष्ण अपन दरवार मे सामा के उपस्थित क बिना किछु जनला बुझला सँ चरित्रहीनता आ वंश पर कलंक लगेबाक अभियोग मानैत कहि देलखिन्ह जे अहाँ आई सँ पक्षी बनि क वृंदावन के जंगल में भटकैत रहब। पिता के श्राप सँ सामा चिरैई बनि गेलीह ओम्हर चारुवक्र अर्थात चकेबा सामा केर खोज मे निकलि पङलाह। बेचारी सामा जे चिरैई के रूपमे चारुवक्र के कनहा पर बैसि सभटा घटना केर चर्चा क देलखिन्ह। तखन सामा के प्राप्त करवाक हेतु चकेबा छ साल धरि भगवान विष्णु केर तपस्या कयलन्हि जाहि संँ भगवान विष्णु प्रसन्न भऽ चारुवक्र के बरदान मंगवाक लेल कहलखिन्ह जाहिमे ओ सामा के प्राप्त करवाक वरदान मांगलैन। भगबान विष्णु कहलखिन्ह जे जाहि दिन अहाँ ई खिस्सा ककरो सुनेबै त अहूँ चिरैई बनि जायब आ सामा सँ अहाँ के तखने भेट होयत। सामा के भाई सांभ अपन बहिन सामा आ चारुवक्र सँ बहुत बेसी प्रेम करैत छलाह। ओ अपन बहिन के चिरैई योनि सँ मुक्ति हेतु भगवान शिव आ विष्णु केर तपस्या आरम्भ कयलनि। प्रसन्न भय भगवान कहलखिन्ह जे जखन सम्पूर्ण मिथिलांचल के स्त्रीगण आ कन्या कार्तिक मास के छठि दिन सँ सामा आ चकेबा के पूजन अर्चन करतीह आ कार्तिक पूर्णिमा के राति चूरक अर्थात चुगला के मुँह में आगि लगा क विसर्जन करतीह तखने सामा चकेबा मनुष्य योनि में वापस आबि सकैत छथि। ताहि दिन सँ ई पावनि मिथिलांचल में परम्परा के रूप में मनाओल जाइत अछि। सामा चकेबा के प्रचलित गीत में “वृंदावन में आगि लगलै कियो नै बुझावै हौ, हम्मर भैया बङका भैया, दौङि – दौङि क आबै हौ। हाथ मे सोना लोटा सँ वृंदावन बुझाबै हौ” एकर अतिरिक्त बहिन केर भाई के प्रति एहि भावुक पांती में भाई बहिनक निश्छल प्रेम केर प्रतीक अछि जे “अपना लेल लिखिहऽ भैया अन्न-धन लक्ष्मी हओ, हमरा लेल लिखिहऽ भैया सामा चकेबा हओ। “जय मिथिला जय मिथिलाक पावैन तिहार 🌺🌹🙏


text:
मैथिली भाषाक सभसँ लोकप्रिय न्यूज़ पोर्टल "मिथिला दैनिक" के संग अप्पन व्यवसाय के दी पंख
दरभंगा। 20 जनवरी। मिथिला दैनिक (ऑनलाइन न्यूज़ पोर्टल) मिथिलाक सभसँ लोकप्रिय न्यूज़ पोर्टल बैन गेल अछि। एहि पॉर्टल के 3.5 लाख पाठक/ महीना अछि। तेँ आऊ एहि पोर्टल पर अप्पन व्यवसाय के विज्ञापन द' अप्पन व्यवसाय क' पंख लगाऊ। अपने मिथिला दैनिक केर लोकप्रियता निचा के ग्राफ से लगा सकैत छी। हालही मे शुरू भेल एहि पोर्टल के 12 से 15 हजार प्रतिदिनक आगंतुक अछि।
टीम - मिथिला दैनिक विज्ञापन लेल बहुत नीक ऑफर मैथिल सभक लेल ल' के आयल अछि। जाहि के ऐता क्लिक करि देख सकैत छी। ऐहिक अलावा अपनेक व्यवसाय जाहि जिला मे होयत ओहि जिला के जतेक खबर प्रकाशित होयत सभ खबर मे अपनेक विज्ञापन केर बैनर लगाओल जायत। तेँ देरी कथिक आऊ मिथिला दैनिक संग अप्पन व्यवसाय के दी पंख।


text:
तृषा (अभिनेत्री)
तृषा कृष्णन (जन्म: सन् १९८३ मई ४),[७] अपन सुरुवाती नाम तृषाकऽ नामे प्रचलित, एक भारतीय चलचित्र अभिनेत्री आ मोडल छी जे मुख्य रुप सँ दक्षिण भारतीय सिनेमामे अभिनय करैत अछि। ओ दक्षिण भारतीय चलचित्र उद्योगमे अपना आप केर मुख्य अभिनेत्रीक रुपमे स्थापित करि लेनए अछि। विभिन्न सौन्दर्य प्रतियोगितासभ जेना मिस मद्रास प्रतियोगिता (१९९९) जितलाक बाद हिनका पहिचान कएल गेल आ चलचित्र क्षेत्रमे प्रवेश करवाक द्वार खोजल गेल छल।
सन् १९९९ मे प्रदर्शित तमिल चलचित्र 'जोड़ी' सँ सहायक भूमिकामे अभिनय केलाक बाद, तृषा सन् २००२ मे चलचित्र 'मौनम पेसियाडे'मे मुख्य भूमिका निर्वाह केनए छल। बादमे ओ व्यापारिक रुपसँ सफल चलचित्रसभमे काज करि चर्चा बटोरनए आरम्भ केलक जहिमे तमिल सिनेमा 'सामी' (२००३) आ 'घिल्ली' (२००४) आ तेलुगु सिनेमा 'वर्शम' (२००४),[८]जकर लेल हिनका अपन पहिल फिल्मफेयर सर्वश्रेष्ठ अभिनेत्री दक्षिण पुरस्कार प्राप्त भेल छल।
बाल्यकाल[सम्पादन करी]
प्रारम्भिक जीवन[सम्पादन करी]
मुख्य चलचित्रसभ[सम्पादन करी]
सन्दर्भ सामग्रीसभ[सम्पादन करी]
- ↑ "It’s Trisha’s birthday!" [तृषाक जन्मदिन], बिहाइन्डवुड, ४ मे २००९, अन्तिम पहुँच १८ अक्टोबर २०११।
- ↑ "It’s all about the Visibility!: Trisha" [यह सब दृश्यता की बात है!: तृषा], द टाइम्स अफ इन्डिया, २४ जुलाई २०१०, अन्तिम पहुँच १८ अक्टोबर २०११।
- ↑ "Tamil actress Trisha's b'day treat" [तमिल अभिनेत्री तृषाक जन्मदिन], CNN IBN, अन्तिम पहुँच १८ अक्टोबर २०११।
- ↑ "तृषाक आधिकारिक वेबसाइट (पुरालेख)" (अङ्ग्रेजीमे), अन्तिम पहुँच ६ अगस्ट २०१४।
- ↑ "Birthday Exclusive: Trisha Krishnan" [जन्मदिन विशेष: तृषा कृष्णन] (अंग्रेज़ीमे), डेक्कन क्रॉनिकल, ४ मे २०१३, अन्तिम पहुँच ६ अगस्ट २०१४।
- ↑ "Happy Birthday Trisha" [जन्मदिनक बधाई तृषा] (अङ्ग्रेजीमे), द टाइम्स अफ इन्डिया, ४ मे २०१२, अन्तिम पहुँच ६ अगस्ट २०१४।
- ↑ "About Me", Trisha Krishnan (Official Website), मूलसँ २ दिसम्बर २००८-मे सङ्ग्रहित, अन्तिम पहुँच २०११-०१-३०।
- ↑ "Trisha: Follow your dreams", IndiaGlitz, १३ दिसम्बर २००४, अन्तिम पहुँच १८ अक्टुबर २०११।
बाह्य जडीसभ[सम्पादन करी]
एहो सभ देखी[सम्पादन करी]
- सन् १९८३ मे जन्म
- जीवित लोक
- भारतीय चलचित्र अभिनेत्रीसभ
- भारतीय महिला मोडलसभ
- तेलुगु चलचित्र अभिनेत्रीसभ
- तमिल चलचित्र अभिनेत्रीसभ
- फिल्मफेयर पुरस्कार दक्षिण विजेतासभ
- नन्दी पुरस्कार विजेतासभ
- हिन्दी चलचित्र अभिनेत्रीसभ
- मलयालम चलचित्र अभिनेत्रीसभ
- मद्रास विश्वविद्यालयक पूर्व विद्यार्थीसभ
- भारतीय सौन्दर्य प्रतियोगिता विजेतासभ


text:
सिलवास
सिलवास वा सिलवासा उच्चारण (सहायता जानकारी); भारतक केन्द्र शासित प्रदेश दादरा आ नगर हवेलीक राजधानी सहर छी । ई सहर अरब सागरक नजदीक अवस्थित अछि । अङ्ग्रेजी प्रभावक कारण सिलवासक उच्चारण प्राय: सिलवासा करल जाइत अछि आ मुख्यतया लोगसभ आब एकरा सिल्वासा वा सिलवासा कहिक सेहो बोलवैत अछि । गुजरती जनसङ्ख्याक प्रभावके कारण एकरा सेलवास (गुजराती: સેલ્વાસ) सेहो कहल जाइत अछि । पोर्चुगेली शासनक समयमे लिसबन (पेको डी एक्रोस, ओइरास) नजदिक रहल शहरक नाममे सिलवासके भिला डी पेको डी'एक्रोस' के नामसँ समेत जानल जाइ छल ।
ई नगरमे १०,००० सँ बेसी के सङ्ख्यामे उद्योग व्यवसाय स्थापित अछि, जे एतय के स्थानीय सरकारक बढिया मात्रामे राजस्व तिरैत अछि । भारतक प्रस्तावित १०० स्मार्ट सिटी बनावे के लक्ष्य अनुरुप ई शहरक नाम सेहो रहल अछि । हिन्दी आ गुजराती शहरक प्रमुख भाषा छी, उद्योग व्यवसाय बढत क्रममे भेल होइसँ अङ्ग्रेजीक प्रयोग बढल अछि ।


text:
पटना / सुपौल। राज्य मे रेल पुल क निर्माण लगभग ठमकल अछि, इस्ट वेस्ट कारिडोर लेल जे पुल निर्माण मे भ रहल अछि ओ सेहो नदी मे जलस्तर बढबा स ठप भ गेल अछि। दोसर दिस पुल निर्माण मे भ रहल पर पटना हाईकोर्ट केंद्र सरकार कए दू मास क भीतर स्थिति स्पष्ट करबा लेल कहलक अछि। मुंगेर क सांसद राजीव रंजन उर्फ ललन सिंह क लोकहित याचिका पर सुनवाई करैत अदालत इ स्पष्टीकरण रेलमंत्रालय स मंगलक अछि। याचिका मे कहल गेल अछि जे राज्यक योजना कए बिना कोनो आधार कए देर कैल जा रहल अछि।
याचिका पर बहस करैत वरीय अधिवक्ता बसंत कुमार चौधरी कहला जे दीघा, मुंगेर आ नर्मली मे बनि रहल रेल पुल क निर्माण कार्य 2003 स चलि रहल अछि। मुंगेर पुल लेल 193 करोड़, दीघा पुल लेल 173 करोड़ आ नर्मली पुल लेल महज 88 करोड़ टका एहि साल देल गेल अछि। कोसी पुल कए 2010 तक पूरा करबाक लक्ष्य राखल गेल छल। याचिका मे कहल गेल अछि जे बिना कोनो आधार कए बिहारक एहि निर्माणाधीन पुल सब कए कनि कनि टका आवंटित कैल गेल अछि। एहि स निर्माण कार्य मे देरी क संग संग एहि परियोजनाक लागत सेहो बढल जा रहल अछि। एहि पर न्यायाधीश सुधीर कुमार कटरियार आ न्यायाधीश विकास जैन क खंडपीठ मामला कए गंभीर कहैत केंद्र स सफाई मंगलक अछि।
दोसर दिस सुपौल से आबि रहल सूचनाक अनुसार कोसी नदी क जल स्तर मे वृद्धि क संग अस्थायी पथ ध्वस्त भ गेल आ पूर्वी आ पश्चिमी कोसी क्षेत्र कए जोड़बा लेल बनि रहल इस्ट-वेस्ट कॉरीडोर लेल कोसी महासेतु क निर्माण काज ठप भ गेल अछि। जानकारक कहब अछि जे इ पुल आब एहि साल नहि चालू भ सकत। हालांकि महासेतु निर्माण कंपनी क डीजीएम आर प्रकाश क कहब अछि जे कोनो हालत मे इ पुल एहि सालक अंत तक चाले भ जाएत।
1934 क भूकंपक बाद दू भाग मे विभक्त मिथिला कए जोड़बा लेल तीनटा पुल बनि रहल अछि मुदा सबस पहिने बनि कए तैयार हेबाक स्थिति मे एनएच-57 इस्ट वेस्ट कॉरीडोर क कोसी नदी पर निर्माणाधीन इ महासेतु अछि जेकर लंबाई 1870 मीटर अछि। एहि महासेतु मे कुल 39टा पीलर क निर्माण करबाक अछि जाहि मे स पूर्वी भाग स्थित 39म पीलर पर केवल काज शेष अछि। एहि पीलर क निर्माण काज सेहो माटि क सतह स ऊपर तक भ चुकल अछि। शेष 38टा पीलर क निर्माण काज संपन्न अछि। वर्तमान मे कंपनी द्वारा पीलर क ऊपर गार्टर बिछेबाक काज सेहो 32 नंबर पीलर तक पूरा भ चुकल अछि, मुदा जलस्तर मे वृद्धि क बाद स काज ठप अछि। महासेतु क पूर्वी छोर स्थित 39म पीलर स सरायगढ़-भपटियाही क चिकनी गाम तक छह किमी एनएच क निर्माण हेबाक अछि। निर्माण कंपनी द्वारा माटिक काज युद्ध स्तर पर कैल जा रहल अछि। एनएच क सुरक्षा लेल निर्मित गाइड बांध पर पाइनक दबाव अछि,मुदा पिछला साल सन स्थिति पैदा हेबाक आशंका कम अछि।
इस्ट-वेस्ट कॉरीडोर कए पूरा भ जेबाक स एहि पिछडल इलाका मे समृद्धि क मार्ग प्रशस्त होएत, संगहि दू भाग मे विभक्त जिलावासी एक दोसर स जुडबा स राहत महसूस करताह। एहि महासेतु क निर्माण स जिला क निर्मली आ मरौना प्रखंड क लोक कए जिला मुख्यालय पहुंचब आसान भ जाएत, जखकि एहि बाट स सुपौल स दरभंगा महज 124 किमी भ जाएत।


text:
वैश्विक महामारी कोरोना वाइरसक आगि चीनक वुहान शहर सं नवम्बर 2019 मे सुनगल आ विश्वक प्रायः देश मे पसाही लागि गेल. जाहि मे चीन, इटली, अमेरिका आ आओर देश मे असह्य जनधनक क्षति भेल आ भ’ रहल अछि. कोरोना वाइरस संक्रमणक दर अति तीव्र होएबाक कारण सं कोनो व्यक्ति द्वारा मार्च 2020 मे भारत देश सेहो संक्रमित भेल. भारत सरकार-स्थानीय सरकार द्वारा तरह-तरहक जांच-पड़ताल आ सुरक्षा हेतु पैघ-पैघ कदम उठाओल गेल. एकर पसार रोकबा लेल 15 मार्च सं स्कूल-कॉलेज बन्द कए देल गेल.
धियापुता सभ त’ छुट्टीक दिन बुझैत कूदए लागल छल. स्थिति बिगड़ैत गेलै, कोरोना सं दुखित लोकक संख्या बढ़ैत जाए रहल छलै. एहन भयावह स्थिति देखि भारतक प्रधानमंत्री नरेन्द्र मोदीजी 22 मार्च कें 9 बजे धरि ट्रायल रूप मे लॉकडाउन (जनता कर्फ्यू) लेल संकल्प लेलनि आ प्रायः सफलो भेल छल. लॉकडाउनक निर्णय वास्तविक मे अनिवार्य डेग छलै एहि कोरोनाक प्रसार कें रोकबा लेल. सोशल डिस्टेंस मेंटेन करबा लेल नीक पहल छलैक. मुदा ओहि लॉकडाउनक संग-संग जे रंग-बिरंगक उधबा सभ उठल, से किछु हास्यास्पद लगै बला क्षण सभ छल. ई उधबा सभ जे उठल तकरा कम्युनिकेशन गैप आ अति मुर्खतापूर्ण सेहो कहि सकैत छी.
जाहि अर्थ मे मोदीजी कहलनि ताहि सं इतरो अर्थ सभ लोक अपना हिसाबें लगा उत्सवी माहौल बना देलनि. ओहि दिन हमर गामक बड़की मैया कहलनि अपन छोट-छोट पोता-पोती कें जे रौ बौआ आइ मोदी कहलनि अछि ककरो नै निकलबाक छै. छत पर छौड़ा सभ खेलाए रहल छल. तराक्.. तराक्... दू चारि थापड़ मारि सभ कें दबारि भीतर जाइ लेल कहलनि. थापड़ खाइते सभ धियापुता घरक भीतर! एम्हर गामक छोटका बाबा पुछलनि अपन बेटा सं जे आइ त’ मालोजाल नै निकलतै? हुनका बेटा बुझबैत कहलनि जे नै-नै बाबू मालजाल बाहर निकलतै किए नै? रौ तोरा बुझल नै छौ आइ मोदी सभ किछु बन्द रखबाक लेल कहने छथि. तोरा सभ कें त’ किछु बुझले नै छौ!
हंसैत हुनकर बेटा कात जा भभा-भभा हंसए लागल. तहिना काज करैवाली भोरे पुछै लेल अंगना आबि गेल छल जे आइ खेनाइ नै ने बनतै? ओहि दिन 22 मार्च कें सांझ 5 बजे मे सभ कें साउंड वेभ उत्पन्न करबाक लेल मोदीजी द्वारा मौखिक आदेश देल गेलै. ई त’ साउंड वेभ उत्पन्न करबाक बात जनता लेल कोनो पैघ उत्सव सं कम नै रहै. हँ, साउंड वेभ सं बहुत रास वाइरस खतम भ’ जाइत छैक, जेना साइंस कहैत छैक. ओना मुख्य ध्येय छलनि मोदीजीक जे हम सभ ओहि कोरोनाक संकट सं उबारबा लेल ओहि संकटमोचन मनुक्ख सभक उत्साह बढ़ाबए लेल किछु एहेन कार्य करी. अपन जान-प्राण लगौनिहार डॉक्टर, नर्स, स्वास्थ्य कर्मी, पुलिस, प्रशासन लेल एतेक त’ कइये सकैत छलियैक. मुदा जखन 5 बजलै तखन जे स्थिति उत्पन्न भेलै ओ एकटा महाउत्सव सं कम नै छलैक.
ककरो हाथ मे शंख, ककरो हाथ मे घड़ीघंट, कियो घंटी ल’ त’ कियो विजयघंट लए त’ कियो थारी ल’, तेना बजाबए लगलै जे ठीके सत्यनारायण भगवानक पूजा सं कम नहि लागि रहल छलैए. हंसी त’ आओर बढ़ल जखन हमरे गामक मास्टर कक्का कें जखन किछु नै भेटलनि त’ ओ करूआ तेलक खलिया टीन पीटि-पीटि एहि अभियान कें सफल बनाबए मे अपन भागीदारी सुनिश्चित कइये क’ छोड़लनि. पूरा गाम मे तीन-चारिटा दल मे जुआन सभ, अपन-अपन हाथ मे पिपही, डिब्बा, टीन, थारी, बाटी ल’ घुमि-घुमि तेना बजा रहल छल जेना कोनो पैघ विजयक प्राप्तिक उदघोष हो! कोरोनाक खतरा घंटी जोर सं बाजए लगलैक. पुनः देशक प्रधानमंत्री 24 मार्च कें 8 बजे घोषणा कएलनि जे 24 मार्च कें 12 बजे रात्रि सं (25 मार्च) 14 अप्रील धरि पूर्ण लॉकडाउन हएत. ई खबरि सुनिते गामक दोकानदार सभ भोरे आंखि मिरिते सभ सामानक दाम एक चौठाइ बढ़ा देलक. लोक बोड़ा, झोड़ा लए सामान उघए लागल. तावत गामेक आदमी सभ बढ़ैत दाम देखि तमसा कए पुलिस कए बजा आनि लेलक.
पुलिस अबितै सभ दोकानदारक सीटी-पीटी गुम्म. जीप पर दोकानदार सभ कें बैसा थाना लए गेल. ओहि ठाम बाउंड बनबा सशर्त्त उचित दाम पर सामान बेचबा लेल छोड़ि देलक. आब गाम मे सामानक कालाबाजारी आ ओवरप्राइसिंग सँ लोक बचए लागल. आत्म सुरक्षाक स्थिति गाम मे एखनहुं बहुत नीक कहल जा सकैत अछि. प्रायः लोक अप्पन घरहि रहि नीक-नीकुत बना धियापुता, माता-पिता संग खाइत छथि. हँ...किछु गामोक लोक तेहेन पिंगिलपाढ़ होइत छथि जे किछु कहल नै जा सकैत अछि! परसू भोरे एक गोटा कान्ह पर कुड़हरि ल’ ललकैत जा रहल छलथि. ओ कहैत छलथि जे हम जाइ छी बाध अपन सुखाएल जारनि काटि कए अनै लए, मोदीक बापो हमरा नै रोकत. लोक सभ हुनक बात पर चौल करैत हंसी ठठा करैत छलनि. गाम मे किछु लोकक टीम सेहो बनि गेल एहि लेल, एहि कोरोना सम्बन्धी संकट सं उबरबाक लेल. गाम मे जागरूकता अभियान चलए लागल, लाउडस्पीकर सँ प्रचार होअय लागल. जे कियो परदेशी जओ गाम आबथि हुनका मिडिल स्कूल पर जाइ लेल कहल जाइत रहै, जे रहबाक व्यवस्था सरकार द्वारा कएल गेल छलैए. एक-एक नव व्यक्ति पर गामक लोक नजरि राखए लागल. गाम मे एहि संकट सं लड़बाक साहस शहर सं बेसी देखाइत अछि.
उधबाक क्रम समाप्त नै भेल छलै, पुनः मोदीजीक आह्वान भेलै जे 5 अप्रैलक 9 बजे राति मे 9 मिनट धरि दीप जराओल जाए. दीप जरब ओहुना नीक छैक, तिमिर पर इजोतक विजय हेबाके चाही. मुदा स्थिति तखन आओर हास्यास्पद भ’ गेलै जखन 9 बजलै आ शुरू भए गेलै महाउत्सवक तांडव. लोक अपन-अपन छत पर मोबाइलक लाइट चारू दिस चमकाबए लगलथि, कियो चार्जिंग लाइट सं आरती करए लागल, कियो फेर शंख फूकए, त’ कियो थारी बजबए, त’ कियो थारी पीटि-पीटि वातावरण कें तेहन बना देलक जे कोन फूलकुमारी एहि वातावरण मे नहि हंसैत! एहि बेर मात्र लाइट वेभ संग साउंड वेभक कमाल आओर जीवंतता दिस खीचि रहल छल. हद त’ तखन भए गेल जखन हमरा गामक एक गोटे अपन चार्जिंग लाइट बारि पूब ,मुंहें घुमि क’ विनय करब शुरू क’ देलनि.
एखन ई कोरोना ने जानि केहन दिन सब देखाएत. एहि देशक लोक कें ओहिना नै ने कहल जाइ छै, उत्सवधर्मी! कोरोना पर विजय सं पहिने हम सभ कए किस्त मना चुकल छी ‘कोरोना महाउत्सव’!
— नारायण झा


text:
पटना । पंचायत चुनाव स ठीक पहिने राज्य सरकार भारतीय प्रशासनिक सेवा क अधिकारीक पैघ पैमाने पर फेरबदल केलक अछि। 54टा आईएएस अधिकारी कए नव जिम्मेदारी सौंपल गेल अछि। कईटा विभाग क प्रधान सचिव आ कईटा विभाग क सचिव सेहो बदलि देल गेल अछि। 22टा जिला मे नव जिलाधिकारी देल गेल अछि। एहि मे डीएम क पद पर रहल 12 अधिकारी कए कए दोसर जिला क कमान सौंपल गेल अछि। पटना, शिवहर, लखीसराय, अरवल, मधेपुरा, मुजफ्फरपुर, भागलपुर, छपरा, सहरसा, वैशाली, मोतिहारी, बेतिया, गोपालगंज, गया, कैमूर, खगड़िया, दरभंगा, समस्तीपुर, औरंगाबाद, जमुई, मुंगेर आ जहानाबाद मे नव डीएम तैनात कैल गेल अछि।
जारी आदेश क अनुसार गया क डीएम संजय सिंह कए पटना क डीएम, विशेष सचिव पिछड़ा वर्ग आ अति पिछड़ा वर्ग कल्याण जयमंगल सिंह कए शिवहर, जितेंद्र कुमार मुख्यमंत्री सचिवालय कए विशेष सचिव, विशेष सचिव भवन निर्माण हृदय नारायण झा कए लखीसराय, निदेशक समाज कल्याण आशीष कुमार कए अरवल, विशेष सचिव मानव संसाधन मिन्हाज आलम कए मधेपुरा, डीएम दरभंगा संतोष कुमार मल्ल कए मुजफ्फरपुर, डीएम मोतिहारी नर्मदेर्श्वर लाल कए भागलपुर, निदेशक पर्यटन विनय कुमार कए छपरा, निदेशक मध्याह्न भोजन देवराज देव कए सहरसा, डीएम मुंगेर प्रेम सिंह मीणा कए वैशाली, अपर सचिव परिवहन अभिजीत सिन्हा कए मोतिहारी, डीएम वैशाली श्रीधर चिरीबोलू कए बेतिया, राज्य पुल निर्माण निगम क अध्यक्ष पंकज कुमार पाल कए गोपालगंज, उत्पाद आयुक्त वंदना प्रेयसी कए गया, डीएम अरवल असंगबा चुबा आओ कए कैमूर, डीएम जहानाबाद पलका साहनी कए खगड़िया, डीएम सहरसा आर लक्ष्मणन कए दरभंगा, डीएम औरंगाबाद कुंदन कुमार कए समस्तीपुर, डीएम खगड़िया अभय कुमार सिंह कए औरंगाबाद, मुख्य कार्यपालक पदाधिकारी सह निगमायुक्त पटना नगर निगम मनीष कुमार कए जमुई, डीएम सारण कुलदीप नारायण कए मुंगेर आ डीएम गोपालगंज बालामुरुगन डी कए जहानाबाद क डीएम बनाउल गेल अछि। डीएम मुजफ्फरपुर आनंद किशोर कए विशेष सचिव राजस्व आ भूमि सुधार, डीएम भागलपुर राहुल सिंह कए राज्य परिवहन आयुक्त (अतिरिक्त प्रभार मानव संसाधन), डीएम जमुई विपिन कुमार कए अध्यक्ष पुल निर्माण निगम (अतिरिक्त प्रभार एमडी काम्फेड), परियोजना निदेशक एड्स कंट्रोल सोसायटी देवोत्तम वर्मा कए विशेष सचिव स्वास्थ्य, डीएम पटना जितेन्द्र कुमार कए विशेष सचिव मुख्यमंत्री सचिवालय, डीएम समस्तीपुर पंकज कुमार कए विशेष सचिव कृषि, डीएम कैमूर मयंक बरबड़े कए प्रबंधन निदेशक शहरी आधारभूत संरचना निगम, डीएम मधेपुरा वीरेन्द्र प्रसाद यादव कए निदेशक पर्यटन (अतिरिक्त प्रभार संयुक्त सचिव पर्यटन), डीएम लखीसराय दिवेश सेहरा कए पटना नगर निगम क आयुक्त (अतिरिक्त प्रभार एमडी बिहार राज्य जल पर्षद) खान आ भूतत्व विभाग क प्रधान सचिव फूल सिंह कए परामर्शी राज्य योजना पर्षद, पदस्थापना क प्रतीक्षा मे चलि रहल मो. आशिक इब्राहिमी कए अपर सदस्य राज्य पर्षद, पर्यावरण आ वन विभाग क प्रधान सचिव शुभकीर्ति मजूमदार कए प्रधान सचिव खान आ भूतत्व विभाग क अतिरिक्त जिम्मेदारी सौंपल गेल अछि।
मंत्रिमंडल सचिवालय विभाग क प्रधान सचिव अफजल अमानुल्लाह कए प्रधान सचिव जल संसाधन विभाग (राज्यपाल क प्रधान सचिव क अतिरिक्त प्रभार), प्रधान सचिव पशु आ मत्स्य संसाधन विभाग एस के नेगी कए प्रधान सचिव सहकारिता विभाग, नगर विकास आ आवास विभाग क प्रधान सचिव गिरीश शंकर कए प्रधान सचिव विज्ञान आ प्रौद्योगिकी, पदस्थापना क प्रतिक्षा मे चलि रहल अमिताभ वर्मा कए अपर सदस्य राजस्व पर्षद, विज्ञान आ प्रावैधिकी विभाग क प्रधान सचिव रविकांत कए प्रधान सचिव मंत्रिमंडल सचिवालय (सदस्य सचिव राज्य परामर्शदातृ समिति क अतिरिक्त प्रभार), जल संसाधन विभाग क प्रधान सचिव अजय वी नायक कए प्रधान सचिव ऊर्जा विभाग, ग्रामीण कार्य विभाग क प्रधान सचिव शशिशेखर शर्मा कए प्रधान सचिव नगर विकास विभाग, आयुक्त, दरभंगा प्रमंडल क आयुक्त संजीव कुमार सिन्हा कए परियोजना निदेशक बिहार राज्य एड्स नियंत्रण सोसायटी, सचिव कला-संस्कृति आ युवा विभाग क सचिव केपी रमैया कए पटना प्रमंडल क अतिरिक्त प्रभार, प्रबंधन निदेशक बिहार राज्य औद्योगिक क्षेत्र विकास प्राधिकार एस शिवकुमार कए सचिव मानव संसाधन, सचिव लघु जल संसाधन सुधीर कुमार कए सचिव पशु आ मत्स्य संसाधन, भागलपुर प्रमंडल क आयुक्त डा. दीपक प्रसाद कए सचिव लघु जल संसाधन, सारण प्रमंडल क आयुक्त अंशुली आर्या कए प्रबंध निदेशक बिहार राज्य औद्योगिक क्षेत्र विकास प्राधिकार बनाउल गेल अछि। आयुक्त सह सचिव वाणिज्य कर विभाग राजित पुनहानी कए प्रबंधन निदेशक बिवरेज कारपोरेशन क अतिरिक्त जिम्मेदारी, राज्य परिवहन आयुक्त उदय सिंह कुमावत कए सचिव परिवहन विभाग, आईसीडीएस क निदेशक, एन विजयलक्ष्मी कए सचिव समाज कल्याण विभाग (अतिरिक्त प्रभार निदेशक आईसीडीएस आ प्रबंधन निदेशक महिला विकास निगम आ सचिव बाल अधिकार संरक्षण आयोग), पश्चिमी चंपारण क जिलाधिकारी बी राजेंदर कए सचिव ग्रामीण कार्य विभाग, डीएम शिवहर सुरेश प्रसाद सिंह कए निबंधक सहयोग समिति, आ निबंधन सहयोग समिति दयाशंकर पांडेय कए भागलपुर प्रमंडल क आयुक्त, सचिव बिहार लोकसेवा आयोग गोविंद नारायण चौधरी कए आयुक्त दरभंगा प्रमंडल, निदेशक आ भू अर्जन इंद्रसेन सिंह कए आयुक्त सारण प्रमंडल बनाउल गेल अछि। सचिव सूचना आ जनसंपर्क राजेश भूषण कए राज्य परियोजना निदेशक (बिहार माध्यमिक शिक्षा) क अतिरिक्त प्रभार सौंपल गेल अछि।


text:
पटना। 22 नवम्बर। पूर्व मुख्यमंत्री राबड़ी देवी प्रधानमंत्री नरेंद्र मोदी केर खिलाफ विवादित बयान देलनि। राबड़ी देवी कहलनि कि बीजेपी बला सभ बाजैत छथि कि मोदी दिस उठाई बला आंगुर आओर हाथ काएट देब। हम कहैत छी हिम्मत अछि तेँ काटू। बिहार मे मोदी केँ हाथ आओर गर्दैन काटय बला बहुत लोग छथि।
कैल्हि मंगल दिन पटना मे आयोजित आरजेडी केर राष्ट्रीय अधिवेशन मे राबड़ी देवी ई विवादास्पद बयान देलनि। गौरतलब अछि कि पछिला सोम दिन बिहार बीजेपी के अध्यक्ष नित्यानंद राय एक विवादास्पद बयान मे कहने रहथिन कि प्रधानमंत्री नरेंद्र मोदी पर कियो आंगुर वा हाथ उठाएत, तेँ हुनकर हाथ तोएड़ देल जायत वा काएट देल जायत।
अधिवेशन मे राबड़ी देवी जांच एजेंसी सभके सेहो खुला चुनौती दैत कहलनि कि कोनो एजेंसी क' पूछताछ करबाक अछि तेँ पटना आएब पूछताछ करे। राबड़ी देवी जांच एजेंसी सभके चेतावनी दैत कहलनि कि हम सीबीआई, आयकर विभाग, प्रवर्तन निदेशालय (ईडी) सभक त्रिया-चरित्र जानैत छी। सभके अगबे नोटिस पर नोटिस भेजनाए अछि। जखन हम कोनो गलती करबे नहि केलहुँ तखन डरबाक कोन दरकार।
गौरतलब अछि कि ईडी बेनामी संपत्ति केर मामला मे राबड़ी देवी सँ पूछताछ करे चाहैत अछि। ईडी दिस सँ कैको बेर ऐहिक लेल पूर्व मुख्यमंत्री क' नोटिस भेजल जे चुकल अछि मुदा एखन धरी ओ जबाबाक लेल पेश नहि भेल छथि। अधिवेशन मे राबड़ी देवी आगू कहलनि कि जखन लालू प्रसाद केर परिवार जेल चल जाएत, तेँ बिहार के जनता बाहर रहत? बिहार मे सभके जेल भेजा पड़त।


text:
का थारु अशुद्ध उच्चारण करना जात हो ?
कथ्य थारु भाषा लेख्य रुपमे आइ लागल ढेर हुइल नैहो । हजारौँ थारु श्लोक मुखाग्र गइना लोकगायकसे अपने जानल लोककाव्य अभिन फेन अप्नही नैलिख्जाइठ । लोकभाषाप्रति पहिल अन्याय यहैंसे शुरु हुइठ । ओइनके उच्चारण करल वर्णविन्यासहे हम्रे औपचारिक शिक्षा पह्रल थारुहुक्रे नैबुझ्ठी । टबे टे नेपाली वर्णविन्यासमे लिखेपरठ ।
पुर्खाहुक्रे हम्रीहिनहे प्राकृत उच्चारणयुक्त थारु भाषा सिखाइले बाटै । हम्रे फेन उहे रुपमे अइना पुस्ताहे सुम्पेपरना हो । थारु भाषामे लिख्ना कहिके तत्सम शब्दके कुह्रियाके किल थारु भाषा नैबनी । कथ्य भाषाहे आधार बनाके झर्रो लेखाइमे कुछ थारु भाषाके लेखकहुक्रे लागल बाटै ।
झर्रो भाषाके बहस थारु भाषामे किल हुइल नाइहो । २०१३ सालमे डा.तारानाथ शर्मा, कोशराज रेग्मी, चुडामणि रेग्मी, गणेश भण्डारी, बल्लभमणि दाहाल, बालकृष्ण पोखरेल झर्रोवादी आन्दोलन शुरु करलैं । उ आन्दोलन कुछहे बाकस लग्लेसे फेन प्रतिष्ठित हुइल । यी आन्दोलनके सकारात्मक प्रभाव ओ भाषा फेन सिखेपरठ ।
जस्टे जिभ ओस्टे भाषा
भाषाक् प्रकृति नैबुझके बोल्बो, लिख्बो या पह्रबो टे अनर्थ हुइठ । थारु लोकके जिभ ‘ट’ वर्गके मूर्धन्य वर्णके किल उच्चारण करठ । ‘त’ वर्गके दन्त्य वर्ण उच्चारण नैकरठ । थारुहुकनमे नेपाली भाषाके प्रभावमे परके दन्त्य वर्णके उच्चारण ओ प्रयोग अत्यधिक ओ अस्वाभाविक रुपमे बह्रल बा ।
थारु अभिभावक अपन छावाछाइसँग नेपालीमे बाट करना अभ्याससे थारु भाषामे राह (डढेलो) लागल बा । थारु बोलेबेर फेन बीचबीचमे मिलाइल नेपाली शब्दसे भाषा कुरुप बनल बा । टबे थारु पहिचान जोगाइक लाग ठेट भाषाके प्रयोग करहीपरठ ।
यी पङ्तिकार अपन शिक्षण अवधिमे उप्पर कक्षाके थारु छात्र/छात्राहुकनसे टमान विषयके उत्तरमे थारु लोकजिभके स्वभाव अनुसार शब्द लिखल भेटैले बा । ओइने कथिनाइ (कठिनाइ), धिलाइ (ढिलाइ), बोतबिरुवा (बोटबिरुवा), दम्फु (डम्फु), नातक (नाटक), क्रेटा (क्रेता), असिमिट (असिमित), निर्नय (निणर्य), ढरती (धरती) लिखल भेट्लमे मन छटपटाए । मने, हम्रे भाषाशास्त्रके आधारमे यकर अध्ययन करब कलेसे किल यथार्थ बुझे सेकजाइ ।
टरे बुन्डा (थोप्ला) ढरना वर्ण ‘ड’ ओ ‘ढ’ र उच्चारण थारु भाषामे ‘र’ हुइठ । नेपाली भाषामे अभ्यस्त हुइल ओ रमाइल किल ‘ड’ ओ ‘ढ’ उच्चारण करठै । थारु ओ नेपाली भाषाबीच अइसिन ढेर फरक बा ।
मै भेटाइल उ विद्यार्थीके लेखाइसे ठीक विपरित अचेल थारु भाषाके पत्रपत्रिका, पुस्तक, सञ्चारमाध्यम ओ बोलचालमे दन्त्य वर्णके प्रयोग बह्रल बा । ‘तर’ ‘र’ ‘अनि’ जैसिन नेपाली शब्दके प्रयोग फेन बह्रल बा । यिहेकारण ठेट भाषा बिग्रटी गिल बा ।
भाषा शुद्ध, सरल तथा बुझ्ना हुइपरठ । तसर्थ कथ्य भाषामे सुन्ना वर्ण ओ ठेट शब्दके प्रयोग करलेसे बालमस्तिष्कहे सहजिल हुइ । भाषाके शब्द सामथ्र्य फेन बह्रठ । अन्य भाषामे फेन आगन्तुक शब्दहे बिगारके प्रयोग करल बा । जस्टे अंग्रेजीके बोटल नेपालीमे बोतल हुइठ । अंग्रेजीके क्याप्टेन नेपालीमे कप्तान, अंग्रेजीके टोबाको नेपालीमे तम्बाकु हुइल बा । संस्कृतमे दन्त्य रहल हिज्जे ‘खात’, ‘स्थूल’ ओ ‘तहलनम्’ नेपालीमे मूर्धन्य वर्णके ‘खाल्टो’, ‘ठूलो’ ओ ‘टहल्नु’ हुइल ।
यी शब्द ध्वनिके परिवर्तनके प्रश्नमे किल नैहुके अब्बे झर्रोवादी ओ आधुनिकतावादी थारुबीच हुइल मूर्धन्य ‘ट’ ओ दन्त्य ‘त’ मे हुइल परिवर्तनके उदाहरण फेन हो । अंग्रेजीके ‘ट’ ओ ‘ड’ दन्त्य ‘त’ ओ ‘द’ मे ओ संस्कृतके ‘त’ नेपालीमे ‘ट’ मे किन परिवर्तित हुइल ? झर्रोवादी ओ आधुनिकतावादी थारुबीचके भाषा विवादके उत्तर यम्हे बा ।
प्रत्येक भाषामे अपन अपन ढंगके ध्वनि, वर्ण ओ व्याकरण रहठ । ‘नेपाली सरल व्याकरण’हे आघे राखके ‘थारु लिरौसी व्याकरण’ लिखके थारु व्याकरण सरल नैबनी । प्रत्येक मातृभाषी दोसर भाषासे सापटी लेकल शब्दके हिज्जे अपन भाषाके व्याकरण (जिब्रो) अनुरुप करल पाजाइठ । कौनो फेन भाषा दोसर भाषाके ध्वनिसे प्रभावित नैरहठ ।
भाषाविदहुकनके लाग साहित्यिक भाषासे ग्रामीण बोली महत्व राखठ । थारुसे बोल्ना ‘पिट्टर’, ग्रीकमे बोल्ना ‘पाटर’ ओ संस्कृतमे बोल्ना ‘पितृ’के उच्चारणमे भिन्नता बा ।
दक्षिणी अप्रभंश भाषामे ‘ष’ के उच्चारण ‘ख’ या ‘क्ख’ हुइठ । ऋषिहे थारु भाषामे रिखि कहल कारण उहे हो । पूर्वी अप्रभंश भाषामे ‘य’ के उच्चारण ‘ज’ तथा ‘क्ष’ के उच्चारण ‘ख’ या ‘क्ख’ हुइठ । ‘यक्षिणी’हे थारु भाषामे ‘जाख्नी’ ओ ‘योगी’हे ‘जोग्या’ कहल कारण फेन यिहे हो ।
टरे बुन्डा (थोप्ला) ढरना वर्ण ‘ड’ ओ ‘ढ’ र उच्चारण थारु भाषामे ‘र’ हुइठ । नेपाली भाषामे अभ्यस्त हुइल ओ रमाइल किल ‘ड’ ओ ‘ढ’ उच्चारण करठै । थारु ओ नेपाली भाषाबीच अइसिन ढेर फरक बा । संस्कृत ओ नेपाली भाषाके युधिष्ठिरहे थारु भाषामे जुढिष्ठिल, कुन्तीहे कोटारिन माइ, दूर्योधनहे जिरिजोढन काहे कहिगिल ? यहाँ कौनन भाषिक सिद्धान्तसे यी परिवर्तन नानल ? अइसिन विवाद समाधानके लाग थारुहुकनबीच टमान चोट औपचारिक गोष्ठी हुइल हो ।
२०५५ सालमे ‘गुर्बाबा थारु शब्दकोश’ निर्माण करेबेर काठमाडौंमे ओ मंसिर २०५९ मे दाङसे लेके कञ्चनपुरसम ६ जिल्लाके थारुहुक्रे भेला हुइल रहिट । जेम्ने नेपाली ओ हिन्दी सिखेक लाग थारु भाषामे ‘त’ वर्ण समावेश करेपरना तर्क आइल रहे । अन्य भाषा सिख्ना थारु भाषाके वर्ण, व्याकरण ओ हिज्जे विगर्ना तर्क कौनो हालतमे स्वीकार्य हुइ नैसेकी । थारुहुक्रे अपन भाषा बोलेबेर नेपाली वर्ण ओ शब्द मिलाके खिचरी बनैना उपयुक्त नैहुइ ।
टमान परिवारमे अपन सन्तानहे मातृभाषा सिखैनाके साट्टा नेपाली भाषा सिखैना बह्रल प्रवृत्तिसे मातृभाषा लोप हुइल डा. माधवप्रसाद पोखरेल उल्लेख करले बाटै । पुर्खा थारुके जिभके कथ्य भाषाहे लेख्य रुप डेहेपरना उहाँक् कहाइ बा । मने, नेपालीमे जस्टे नैकरनाचाही उहाँ बटैठै ।
२०६५ सालमे थारु लोकवार्ता तथा लोकजीवनबारे एक बरसक् अनुसन्धान करेबेर डंगौरा थारु बोलीमे २९ ठो व्यञ्जन ओ आठ ठो वर्ण प्रयोगमे आइल मिलल रहे । मने, अन्य वर्ण नैअइनाके कारण शिक्षित थारुहुक्रे अन्तर्वार्तामे थारु बोलेबेर नेपाली शब्द ओ नेपाली बोलेबेर थारु शब्द मिलैना हो । अइसिन बानीहे भाषाशास्त्रमे ‘कोड स्विचिङ’ ओ ‘कोड मिक्सिङ’ कहिजाइठ ।
माधवप्रसाद पोखरेलके अनुसार कौनो फेन भाषाके वर्ण सीमित रहठ । थारु ओ नेवारी भाषीके लाग ‘ट्’ वर्गके वर्ण हो कलेसे ‘त्’ वर्गके संवर्ण रहठ । भाषाके वक्ताहुक्रे वर्णके फरक थाहा पैठै मने, संवर्णके फरक थाहा नैपैठै । वर्ण वर्णमालामे लिखजाइठ, संवर्ण नैलिखजाइठ ।
जस्टे, नेपालीके ‘क्’ ओ ‘ख्’ अंग्रेजी भाषी समान सुन्ठै । नेपाली भाषाके ‘अ’ अंग्रेजी भाषी औरे सुन्ठै । भाषाके वक्ताहुक्रे अपन भाषा लिखेबेर ओ बोलेबेर अपन भाषाके वर्णके आलेखनमे गल्ती नैकरठै, संवर्णके या अपन भाषाके संवर्णमे फेन नैरहल ध्वनिके आलेखनमे गल्ती करठै । थारुहुक्रे करटीरहल यिहे हो ।
टमान परिवारमे अपन सन्तानहे मातृभाषा सिखैनाके साट्टा नेपाली भाषा सिखैना बह्रल प्रवृत्तिसे मातृभाषा लोप हुइल डा. माधवप्रसाद पोखरेल उल्लेख करले बाटै । पुर्खा थारुके जिभके कथ्य भाषाहे लेख्य रुप डेहेपरना उहाँक् कहाइ बा । मने, नेपालीमे जस्टे नैकरनाचाही उहाँ बटैठै ।
नेपाल राष्ट्रिय प्रज्ञा प्रतिष्ठानके नेपाली भाषा अधिगोष्ठी–०३३ के प्रतिवेदनमे डा. हर्क गुरुङ (०३३:१०) लिख्ठै, ‘कौनो जातिके इतिहास बुझेक लाग जातीय, स्थानीय भाषामे बोल्ना शब्द बर लाभदायक रहठ । अतः आमजनता किनार पुगके भाषाके प्रयोग करेपरठ ।’ यी उद्गार अनुसार जनबोलीमे इतिहास रहल ओरसे कथ्य भाषाहे लेख्य रुप डेहेपरठ ।
प्रज्ञा प्रतिष्ठानके तत्कालिन कुलपति सूर्यविक्रम, तत्कालिन उपरुकुलपति लैनसिंह वाङदेल लगायत फेन भाषाके इतिहास लिख्ना पुर्खाके जिभसे बोल्ना शब्द ओ उच्चारणहे स्वीकारे परना बटैठै । उहेकारण थारु शब्दमे विकृति नानके भाषिक इतिहास मासे ओ औरेक नक्कल नैकरेपरल ।
जमानामे अशोक सम्राट फेन जनभाषाहे राजकीय भाषा बनाके जनबोलीके सम्मान करले रहिट । सन्त कबीर दास ओ विद्यापति भारतमे लोकभाषाके वकालत करटी उच्च स्तरीय लोक साहित्य रचले रहिट । बुद्धिसागरके कर्नाली ब्लुजभित्तर ‘छुट्टिदैथेँ, आको हुम् (पृ.८) फोटा, बा, आइमाई, बाज्या, डाक्दर, मरिगया सप्पै, कालिकोटाँ, हेलिकप्टराँ सिट पाइन्या छ कि ? (पृ.१०), गाथिस् (पृ.१५) जैसिन अनगिन्ती शब्द बाटै । कर्नाली ब्लुजहे अस्टेहे शब्दसे फेन उचाइमे पुगाइल हो ।
भाषा कैसिक मरठ ?
बहुसंख्यकसे बोल्ना भाषाके कारण मातृभाषा कैसिक लोप हुइठ कना नजिर विश्वके अन्य देशमे फेन पाजाइठ । अस्टे«लियाके उत्तरी तटीय क्षेत्रके प्याट्रिक नदुजुलु आदिवासीमध्ये तीन जहनमे एक जाने किल स्थानीय ‘माटिके’ भाषा बोल्ठै । अंग्रेजी लगायत मुख्य भाषाके कारण सब देशमे यी समस्या डेखाइल बा । मूल भाषा फेन शुद्ध बोले नैसेक्ना स्थिति कयौँ देशमे बा ।
वास्तवमे अंग्रेजी टमान भाषाके अस्तित्व मेटैले बा । मने अंग्रेजी अप्नही अपनमे पहिचान खोजटी बा । ल्याटिन फ्रेन्च ओ जर्मनीलगायत भाषाके ढेर संमिश्रणसे ठेट अंग्रेजी अनौठा लागठ । लेखक मार्क एब्लीके शब्दमे अइसिन अभ्याससे मौलिकता गुमठ ।
एक दशक आघे एब्लीसे भाषा कैसिक शब्द–शब्द कैके गुमठ कना बारे अध्ययन सुरु करलैं । उहाँ क्यानाडाके क्युबेकस्थित एक बूह्राइल जनियासे अध्ययन शुरु करलै । उ महिला स्थानीय अमेरिकीहुकनहे अबेन्की भाषा सिखाइबेर उहाँक् भाषामे अर्थ बुझाइ परल ओरसे अपन मातृभाषा बिस्राइल एब्लीके टिप्पणी बा (कान्तिपुर, ८ माघ०६१) ।
१८ औँ शताब्दिओर दक्षिण अफ्रिकासे आइल मोरिससके हब्सीहुकनमे राज्यके प्रमुख भाषा सिख्ना होडबाजी चलल । परिणामतः ओइनके मातृभाषा लोप हुइल ओ नयाँ विकृत ‘फ्रेञ्च क्रिओल’ भाषा विकसित हुइल । अभिनसम फेन ओइनके सम्पर्क भाषा क्रिओल हुइल बा ।
दाङके नवलपुरके प्रेमबहादुर कुसुन्डा १०/१२ बर्षके उमेरमे वन छोरलैं । मगर्नीसँग भोज करलैं । अपन मातृभाषा बोल्ना मनै नैपाके नेपालीमे बाट करे लग्लैं । २०५३ सालमे उहाँ ३६ प्रतिशत कुसुन्डा भाषा बिस्राइल पागिल ।
नरेशप्रसाद भोक्ताके अनुसार भारतमे हिन्दीके प्रभाव सन् १८५० पाछे डेखाइल, जोन कारक तत्व अंग्रेज शासन रहे । बिहारके मिथिला क्षेत्रमे मगही, भोजपुरी, अवधी ओ ब्रज भाषा लिख्ना कैथी ओ तिरहुती लिपिके साथसाथे देवनागरी लिपिके प्रयोग होए । राजस्व सदर बोर्डसे सन् १८५२ मे सरकारी प्रशासक, पटवारीहुकनहे प्रपत्र कैथी लिपिमे नैलिखके देवनागरी लिपिमे लिख्ना कडा निर्देशन डेलैं ।
सन् १८६० मे सरकारसे पाठ्यपुस्तक लगायत सक्कु सरकारी अभिलेख देवनागरीमे लिख्ना अनिवार्य करगिल । उपाछे मैथिली, मगही, भोजपुरी, अवधी, बघेली, छत्तिसगढी, ब्रज, कन्नौजी, बुन्देली भाषी अपन भाषिक अस्मिता बिस्राके लोकभाषाके सट्टामे शिष्ट भाषा स्वीकार करल (‘दायित्वबोध’से नेपालीमे अनुवाद) ।
माधवप्रसाद पोखरेलके अनुसार जातिगत भाषिक तत्वहे महत्व नैडेके शक्तिशाली भाषाके प्रभावमे परल कमजोर भाषाभाषी अपन नैसर्गिक प्रवृति बिस्राइ लागल बाटै । ढिरेसे ओइनके मातृभाषा लोप हुइटा ।
दाङके नवलपुरके प्रेमबहादुर कुसुन्डा १०/१२ बर्षके उमेरमे वन छोरलैं । मगर्नीसँग भोज करलैं । अपन मातृभाषा बोल्ना मनै नैपाके नेपालीमे बाट करे लग्लैं । २०५३ सालमे उहाँ ३६ प्रतिशत कुसुन्डा भाषा बिस्राइल पागिल । चार वर्षपाछे पुनः भेटल बेला कुसुन्डा भाषाके शब्द पुछ्लेसे (बाँकी ३ पेजमे) उहाँ बरघचिक समझे परल पोखरेल उल्लेख करले बाटै (२८ वैशाख २०६१, कान्तिपुर) । हेटौडाके ३० प्रतिशतल चेपाङहुक्रे किल मातृभाषा बोल्ठै ।
यी उदाहरणसे थारुहुकनहे ‘नदुजुलु’ बनके अपन भाषाहे ‘माटिके’ ओ ‘अबेन्की’ मे रुपान्तरण नैकरना ओ थारु शब्दक् अस्मिता नैबिस्रैना संकेत करठ । कुछ थारुहुक्रे आधुनिकताके दौडमे ‘बुह्राइल मरे, भाषा सरे’ जैसिन उखान अर्थके अनर्थ लगाके थारु भाषाहे अन्य भाषाके आडमे टिकल प्रमाणित करे लागल बाटै । यिहेकारण डा. रामविक्रम सिजापती लिख्ठै, ‘थारुहुकनके अपन भाषा रलेसे फेन ठाउँ अनुसारके भाषाके प्रभावमे परके अइनके अपन भाषामे विकृति आइल बा ।’ (भाषा प्रतिवेदन, ने.रा.प्र.प्र.)
अइसिक विकृति आइल उदाहरण टमान बा । रामभरोस कापडी भ्रमर फागुन २०६१ के गरिमा मासिकमे लिख्ठै, ‘संग्रहमे आइल थारु लोकगीतमे अधिकांश मैथिली लोकगीत डेखाइठ । मिथिलाञ्चलके थारुहुकनके कौनो छुट्टे भाषा हुइ कनामे विद्वानलोग एक मत नैहुइट । पश्चिम नेपालके थारुहुकनके भाषा बुझ्ना ठोरभे कर्रा बा ।’
स्वतन्त्र भारतके प्रथम राष्ट्रपति डा. राजेन्द्र प्रसाद अपन पुस्तक ‘चम्पारन मेँ महात्मा गान्धी’ मे फेन थारुहुक्रे भोजपुरीजस्टे बोलल उल्लेख करले बाटै । घन बस्ती रहल चम्पारनके थारुहुकनके भाषा भोजपुरी नैरलेसे फेन ओस्टे सुनजिना उहाँ लिख्ले बाटै ।
झर्रोवादी संघ¥याहुक्रे युनेस्कोसे हरेक समुदायके ‘भाषा सहितके मौखिक परम्परा’हे ‘अमूर्त सांस्कृतिक सम्पदा’ परिभाषित करल बा । नेपाल यी महासन्धिके पक्ष राष्ट्र बनके राष्ट्रिय संस्कृति नीति–२०६७’ जारी करले बा । आईएलओ–१६९ भाषासहितके मौखिक परम्पराहे स्वपहिचानके पहिल तत्व मानले रहे । टबेमारे अपन जिभहे मातृभाषामे अभ्यस्त करी । अपन सन्तानसँग मातृभाषामे बाट करी । थारु भाषा बोलेबेर अन्य भाषाके शब्द घुसाके ‘कुरुप’ नाबोली । अइसिके भाषा पुस्तान्तर करना सघाइठ ।
साभारः हिमालखबर डटकम


text:
स्वाध्यायः कृष्णप्रिया राधा केर अवतार-रहस्य
पौराणिक कथा पर आधारित ३ गोट महत्वपूर्ण प्रसंग
(साभार – धर्म-संसार, वेब दुनिया, अनुवादः प्रवीण नारायण चौधरी)
कथा १ः
राधा द्वापर युग मे श्री वृषभानु केर घर प्रगट होइत छथि। कहल जाइछ जे एक बेर श्रीराधा गोलोकविहारी सँ रुसि गेलीह। ताहि समय गोप सुदामा प्रकट भेलाह। राधा केर मान हुनका लेल असह्य भऽ गेलनि। ओ श्रीराधा केर भर्त्सना केलनि, ताहि सँ कुपित भऽ राधा कहली – सुदामा! अहाँ हमर हृदय केँ संतप्त करैत असुर जेकाँ काज कय रहल छी, जाउ अहाँ असुरयोनि केँ प्राप्त होयब। सुदामा भय सँ काँपि उठलाह, बजलाह – गोलोकेश्वरी! अहाँ हमरा अपन श्राप सँ नीचाँ खसा देलहुँ। हमरा असुरयोनि प्राप्त हेबाक दुःख नहि अछि, लेकिन हम कृष्ण वियोग सँ तत्प भऽ रहल छी। एहि वियोग केर अनुभव अहाँ केँ नहि अछि। तेँ एक बेर अहाँ सेहो एहि दुःख केर अनुभव करू। सुदूर द्वापर मे श्रीकृष्ण केर अवतरण केर समय अहाँ सेहो अपन सखी लोकनिक संग गोप कन्या केर रूप मे जन्म लेब आर श्रीकृष्ण सँ विलग रहब। सुदामा केँ जाइत देखि श्रीराधा केँ अपन कमीक अनुभूति भेलनि आर ओहो भय सँ काँपि उठलीह। तखन लीलाधारी कृष्ण हुनका सांत्वना दैत कहलखिन – हे देवी! ई शाप नहि, अपितु वरदान थिक। एहि निमित्त सँ जगत मे अहाँक मधुर लीला रस केर सनातन धारा प्रवाहित होयत, जाहि मे नहाकय जीव अनन्तकाल धरि कृत्य-कृत्य होयत। एहि तरहें पृथ्वी पर श्री राधा केर अवतरण द्वापर मे भेलनि।
कथा २ः
नृग पुत्र राजा सुचन्द्र और पितर केर मानसी कन्या कलावती द्वादश (१२) वर्ष तक तप कय श्रीब्रह्मा सँ राधा केँ पुत्री रूप मे प्राप्ति केर वरदान मंगलनि। फलस्वरूप द्वापर मे ओ राजा वृषभानु और रानी कीर्तिदा केर रूप मे जन्म लेलनि। दुनू पति-पत्नी बनलाह। धीरे-धीरे श्रीराधा केर अवतरणक समय आबि गेल। सम्पूर्ण व्रज मे कीर्तिदा केर गर्भधारणक समाचार सुखक स्त्रोत बनिकय पसरय लागल, सब उत्कण्ठापूर्वक प्रतीक्षा करय लागल। ओ मुहूर्त आबि गेल। भाद्रपद केर शुक्ला अष्टमी चन्द्रवासर मध्यान्ह केर समय आकाश मेघाच्छन्न भऽ गेल। तखनहिं एक ज्योति प्रसूति गृह मे पसैर गेल, ओ एतेक तीव्र ज्योति छल जे सभक आँखि बंद भऽ गेलैक। एकहि क्षण पश्चात् गोपी लोकनि देखलनि जे शत-सहस्त्र शरतचन्द्र केर कांतिक संग एक नान्हि टा बालिका कीर्तिदा मैया केर समक्ष पड़ल छथि। हुनकर चारू दिश दिव्य पुष्प केर ढेर अछि। हुनक अवतरण केर संग नदी केर धारा निर्मल भऽ गेलैक, दिशा सभ प्रसन्न भऽ उठल, शीतल मन्द पवन अरविन्द सँ सौरभ केर विस्तार करैत चारू दिश बहय लागल।
कथा ३ः पद्मपुराण मे राधा केर अवतरणक कथा
पद्मपुराण मे सेहो एक कथा भेटैत अछि जे श्री वृषभानुजी यज्ञ भूमि साफ कय रहल छलाह, ताहि भूमि सँ कन्या रूप मे श्रीराधा प्राप्त भेलखिन। ईहो मानल जाइत अछि जे विष्णु केर अवतार संग आरो देवता लोकनि अवतार लेलनि, वैकुण्ठ मे स्थित लक्ष्मीजी राधा रूप मे अवतरित भेलीह। कथा किछुओ हो, कारण किछुओ हो, राधा बिना तऽ कृष्ण छथिये नहि। राधाक उल्टा होइत छैक धारा, धारा केर अर्थ भेल करंट, यानि जीवन शक्ति। भागवत केर जीवन शक्ति राधा थिकीह। कृष्ण देह छथि, तऽ श्रीराधा आत्मा। कृष्ण शब्द छथि, त राधा अर्थ। कृष्ण गीत छथि, तऽ राधा संगीत। कृष्ण वंशी छथि, तऽ राधा स्वर। भगवान् द्वारा अपन समस्त संचारी शक्ति राधा मे समाहित कयल गेल अछि। ताहि लेल कहैत छैक –
जहां कृष्ण राधा तहां जहं राधा तहं कृष्ण।
न्यारे निमिष न होत कहु समुझि करहु यह प्रश्न॥
एहि नाम केर महिमा अपरंपार अछि। श्री कृष्ण स्वयं कहैत छथि – जाहि समय हम केकरो मुंह सँ ‘रा’ सुनैत छी, ओकरा हम अपन भक्ति प्रेम प्रदान करैत छी आर ‘धा’ शब्द केर उच्चारण केलापर तऽ हम राधा नाम सुनबाक लोभ सँ ओकरे पाछाँ चलि दैत छी। राधा कृष्ण केर भक्ति केर कालान्तर मे निरन्तर विस्तार भेल। निम्बार्क, वल्लभ, राधावल्लभ, और सखी समुदाय द्वारा ई पुष्ट कयल गेल। कृष्ण केर संग श्री राधा सर्वोच्च देवी रूप मे विराजमान् छथि। कृष्ण जगत् केँ मोहैत छथि आर राधा कृष्ण केँ। १२म शती मे जयदेवजी केर गीत गोविन्द रचना सँ सम्पूर्ण भारत मे कृष्ण और राधा केर आध्यात्मिक प्रेम संबंधक जन-जन मे प्रचार भेल।
भागवत में राधिका-प्रसंग
अनया आराधितो नूनं भगवान् हरिरीश्वरः यन्नो विहाय गोविन्दः प्रीतोयामनयद्रहः।
प्रश्न उठैत छैक जे तीनू लोक केर तारक कृष्ण केँ शरण देबाक सामर्थ्य राखयवला ई हृदय ओहि आराधिका केर अछि, जे पहिने राधिका बनलीह। तेकर बाद कृष्ण केर आराध्या भऽ गेलीह। राधा केँ परिभाषित करबाक सामर्थ्य तऽ ब्रह्म मे सेहो नहि छन्हि। कृष्ण राधा सँ पुछैत छथि – हे राधे! भागवत मे अहाँक कि भूमिका होयत? राधा कहैत छथिन – हमरा कोनो भूमिका नहि चाही कान्हा ! हम तऽ अहाँक छाया बनिकय रहब। कृष्ण केर प्रत्येक सृजन केर पृष्ठभूमि यैह छाया थिकीह, चाहे ओ कृष्ण केर बांसुरीक राग हो या गोवर्द्धन केँ उठबयवला तर्जनी (आंगुर) या लोकहित केर वास्ते मथुरा सँ द्वारिका तक केर यात्राक आत्मशक्ति।
आराधिका मे आ केँ हँटेला सँ राधिका बनैत छैक। एहि आराधिका केर वर्णन महाभारत या श्रीमद्भागवत मे प्राप्त अछि आर श्री राधा नाम केर उल्लेख नहि अबैछ। भागवत मे श्रीराधा केर स्पष्ट नाम केर उल्लेख नहि होयबाक कारण एक कथा ईहो अबैत छैक जे शुकदेव जी केँ साक्षात् श्रीकृष्ण सँ मिलयवाली राधा छथि और शुकदेव जी हुनका अपन गुरु मानैत छथिन। कहल जाइछ जे भागवत केर रचयिता शुकदेव जी राधाजी केर पास शुक रूप मे रहिकय राधा-राधा केर नाम जपल करथि। एक दिन राधाजी द्वारा हुनका सँ कहल गेल जे हे शुक! आब तूँ राधा केर बदला मे श्रीकृष्ण! श्रीकृष्ण! केर जाप कयल करे। ताहि समय श्रीकृष्ण आबि गेलाह। राधा ई कहैत छथिन जे ई शुक अत्यन्त मीठ स्वर मे बजैत अछि, ओकरा कृष्ण केर हाथ सौंपि देलीह। अर्थात् ओहि शुक केँ ब्रह्म सँ साक्षात्कार करा देलीह। एहि तरहें श्रीराधा शुकदेव जी केर गुरु थिकीह आर ओ गुरु केर नाम कोना लय सकैत छलाह?
राधा प्रेम केर पवित्र गहराई
कृष्ण केर विराट केँ समेटबाक लेल जाहि राधा द्वारा अपन हृदय केँ एतेक विस्तार देल गेल जे सारा ब्रज हुनकर हृदय बनि गेलनि, ताहि द्वारे कृष्ण सेहो पुछैत छथिन – बूझत श्याम कौन तू गौरी ! किन्तु राधा और राधा प्रेम केर थाह पेनाय संभव नहि! कुरूक्षेत्र मे हुनका अबिते सारा परिवेश बदैल जाइत अछि। रूक्मणि गर्म दूध केर संग राधा केँ अपन जलन सेहो देल जाइछ। कृष्ण स्मरण कय राधा ओहि दूध केँ एक्के सांस मे पीबि जाइत छथि। रूक्मणि देखैत छथि जे श्रीकृष्ण केर पैर मे छाला पड़ि गेल, मानू गर्म खौलैत तेल सँ पाकि गेल हो। ओ पुछैत छथि जे ई फोंका कोना भेल? कृष्ण कहैत छथिन – हे प्रिये! हम राधा केर हृदय मे छी। अहाँक मोनक जाहि जलन केँ राधा चुपचाप पीबि लेलीह, वैह हमर तन सँ फूटि गेल अछि। ताहि सँ कहल जाइछ –
तत्वन के तत्व जगजीवन श्रीकृष्णचन्द्र और कृष्ण कौ हू तत्व वृषभानु की किशोरी है।
हरिः हरः!!


text:
सरकार त 8 कए बनत, मुदा पांच चरण मे भ रहल 243 टा विधानसभा सीट लेल मतदान मे मतदाता अपन मत दए एक प्रकार स सरकार बना देलथि। पहिल चरण लेल 49 आ दोसर चरण लेल 32 टा, तेसर चरण लेल 50टा, चारिम चरण्ा लेल 55टा आ अंतिम चरण लेल 57टा विधानसभा क्षेत्रक मतदाता अपन मताधिकार क प्रयोग क अपन दिस स सरकार बना देलथि अछि। एकरा एक प्रकार स सरकार क गर्भ धारण कही सकैत छी। पांचम चरण क मतदानक बाद आब इ बहुत हद तक साफ सेहो देखा रहल अछि जे बिहार विधानसभा क तसवीर मे कोनो खास अंतर नहि हुए जा रहल अछि। पहिल चरण जेका बाकी चरण मे सेहो शांति स मतदान भेल। ओना दलान पर का गप आ अंगनाक चर्चा मे भारी अंतर देखल गेल। दलान पर का चुनावी मुद्दा मे जाति प्रबल छल, मुदा अंगना मे जाति कमजोर देखल गेल। गाछी मे खेलाइत नवतुरिया मतदाता लेल विकास सबस पैघ चुनावी मुद्दा रहल। जदयूक गठबंधन क स्थिति सरकार बचेबा योग्य कहल जा सकैत अछि, मुदा भाजपा कए उम्मीतद स बेसी सीट भेटबाक उम्मीहद कम अछि। ओना लालटेन कए तीर प्रुफ बनेला स लालू कए फायदा देखा रहल अछि, मुदा रामविलासक झोपडी मे राखल टेलीफोन क घंटी खतराक घंटी बजा रहल अछि। कुल मिला पांच चरण क बाद राजग 120 स 140 सीट लेबा मे सफल रहत, जखन कि जदयू वाला गठबंधन क झोली मे 110 स 130 टा सीट आबि सकैत अछि। तेसर मोरचा आ वामपंथी वोट कटवाक भूमिका मे देखा रहल छथि। भ सकैत अछि जे 5 स 7 सीट जीत लेबा मे इ सब कामयाब भ जाइथि। दरअसल 30टा सीट एहन अछि जाहि ठाम फैसला एक हजार या ओहि स कम वोट स होएत। एहन मे इ कहब बहुत कठिन अछि जे एहि 30 टा सीट पर के जीत क झंडा लहराउत। इ 30 टा सीट अगर कोनो एक गठबंधन कए जाइत अछि त आंकडा असंतुलित भ सकैत अछि। ओना इ ने ओपिनियन पोलक आंकडा छी आ ने एक्जिट पोलक सर्वे, इ केवल एकटा चर्चाक बाद तय कैल गिनती छी जे आगू बदलि सकैत अछि। गिनती 8 नवंबर कए अछि। पैघ कवरेजक मुकाबला करबा लेल हम तैयार नहि छी, मुदा इसमाद अपन सामर्थ स अहां तक समाद पहुंचेबा मे लगल अछि। पिछला विधानसभा जेकां गया स जहाआंरा, शेखपुरा स रश्मी, बिहारशरीफ स अनामिका, जहानाबाद स अमीता, अरवल स नंदनी, आरा स रजनी, नवादा स हेमा, दरभंगा स ज्योति श्रीवास्तव, सीतामढ़ी स नगमा, समस्तीपुर स आबिदा, मुजफ्फरपुर स गुंजन, पूर्वी चंपारण स सुजाता, मधेपुरा स सरिता सुमन, कटिहार स रिंकू कुमारी, पूर्णिया स सुषमा राय, अररिया स माया ठाकुर, मधुबनी स छाया मिश्रा, किशनगंज स नेहा खातून, सुपौल स ममता शंकर, सहरसा स नीलू कुमारी, पटना स कुमुद सिंह क संग प्रीतिलता मल्लिक, अनंत, अमित, ईशार्दुल, सुनील आओर आशीष कहतथि कोना जनता कहलक ‘’हम सब बना देलहुं सरकार’’।
पांचम चरण
बिहार मे पांचम आ अंतिम चरण क चुनाव मे 57 क्षेत्र मे 59.46 प्रतिशत क रिकार्ड मतदान क संगहि विधानसभा क सबटा 243 सीट लेल जनता अपन फैसला इलेक्ट्रॉनिक वोटिंग मशीन मे लॉक करा देलक अछि । राज्य क अपर मुख्य निर्वाचन पदाधिकारी आर लक्ष्मणन क अनुसार मधुबनी, सुपौल, किशनगंज, अररिया, पूर्णिया, कटिहार, मधेपुरा, सहरसा आ दरभंगा जिला क 57 विधानसभा क्षेत्र मे भोर सात बजे स मतदान शुरू भेल। उग्रवाद प्रभावित महिषी आ सिमरी बख्तियारपुर विधानसभा क्षेत्र मे मतदान अपराह्न तीन बजे तक चलल। बाकी ठाम पांच बजे समाप्त भेल । ओ कहला जे कटिहार जिला मे सबस बेसी 67.27 प्रतिशत आ सहरसा में सबस कम 50.78 प्रतिशत मतदान भेल। लक्ष्मणन कहला जे मधुबनी में 55.87, सुपौल में 58.60, अररिया 62, किशनगंज में 61.54, पूणियां में 62.95 , मधेपुरा में 57.84 आ दरभंगा में 58.27 प्रतिशत मतदाता मताधिकार क प्रयोग केलथि अछि। अपर मुख्य निर्वाचन पदाधिकारी कहला जे पिछला चारि चरण क रिकार्ड पांचम चरण क मतदान मे टूटल। पंचम चरण मे पिछला चुनावक मुकाबले 4.5 फीसदी वोट बेसी खसल जे एकटा रिकार्ड अछि। एहि चरण मे सहो महिला आगू रहलथि। 56.05 फीसदी पुरुष आ 63.60 फीसदी महिला मताधिकार क प्रयोग केलथि। बाबूबरही क 208 आ मनिहारी क 165 नंबर बूथ पर मतदानक बहिष्काहर भेल। पांचम चरण क संगहि पूरा चुनाव बिना खून खराबा क संपन्न5 भ गेल।
चारिम चरण
चारिम फेज क वोटिंग मे खास
55 सीट पर वोटिंग
776 उम्मीदवार मैदान मे
1,46,93,294 वोटर
14,139 कुल पोलिंग सेंटर
1163 कंपनी सुरक्षाकर्मी
5 हेलिकॉप्टर आ ड्रोन एरियल सर्विलास मे
मतदान प्रतिशत
पश्चिमी चंपारण————59.17
पूर्वी चंपारण————–59.96
शिवहर———————56.05
सीतामढ़ी—————–56.09
मुजफ्फरपुर—————56.83
गोपालगंज—————–58.90
सीवान———————-54.31
बिहार विधानसभा चुनाव क चारिम चरण मे 55 सीट पर शांतिपूर्ण मतदान संपन्न भेल। सांझ 5 बजे तक कुल मिलाकर 57.59 फीसदी मतदान दर्ज कैल गेल । इ पिछला चुनाव क मुकााबले 3 फसदी बेसी अछि । एहि चरण मे सेहो महिला स पुरुष स बेसी मताधिकार क प्रयोग केलथि। 54 फीसदी पुरुष आ 60. 40 फीसदी महिला मताधिकार क प्रयोग केलथि। एहि चरण क मतदान क दौरान छिट-पुट हिंसा क सूचना अछि। ओना मतदान शांतिपूर्ण रहल। मोतिहारी क मधुबन मे जतए डीएसपी कए चुनाव आयोग पक्षपात क आरोप मे जिम्मेदारी स अलग कैल गेल, ओतहि शिवहर मे सपा आ हम समर्थक क बीच झड़प भेल। बाद मे हम प्रत्याशी लवली आनंद क खिलाफ मामला दर्ज कैल गेल। चारिम चरण क मतदान खत्म भेलाक बाद नीतीश सरकार मे मंत्री रमई राम क अलावा लवली आनंद, रंजू गीता, मनोज कुमार सिंह, पूर्व
मंत्री महाचंद्र प्रसाद सिंह, विनय बिहारी, शाहिद अली खान सन दिग्गज क किस्मत ईवीएम मे कैद भ गेल।
तेसर चरण
तेसर फेज क वोटिंग मे खास
50 सीट पर वोटिंग
808 उम्मीीदवार मैदान मे
1 करोड़ 45 लाख वोटर
0 कुल पोलिंग सेंटर
75 हजार से अधिक सुरक्षाकर्मी
5 हेलिकॉप्टर आ ड्रोन एरियल सर्विलास मे
जिला – पटना, सारण, वैशाली, नालंदा, भोजपुर और बक्सर
तेसर चरण मे 50 विधानसभा सीट पर मतदान भेल। मतदान कए ल कए शहर मे निराशा देखल गेल आ लोक घर स बाहर नहि एलथि, ओतहि गाम मे उत्साह देखल गेल। छिटपुट घटना क बीच तेसर चरण सेहो शांतिपूर्ण रहल। छह जिला क करीब 1.46 करोड़ मतदाता मे स 53.20 फीसदी मतदाता अपन मताधिकार क प्रयोग क 71 महिला समेत 808 प्रत्याशि क राजनीतिक भविष्य क फैसला इवीएम मे बंद क देलथि। पिछला दू चरण जेकां तेसर चरण मे सेहो महिला मे उत्साह देखल गेल। पटना जिला मे सबसे कम 51.82 फीसदी मतदान भेल। बक्सर मे सबस बेसी 56.52 फीसदी मतदान दर्ज कैल गेल । सारण मे 52.50, वैशाली में 54.82, भोजपुर में 53.33 आ नालंदा में 54.11 फीसदी मतदान भेल। मतदान क दौरान कोनो अप्रिय घटना क सूचना नहि अछि, ओना फतुहा में राजद नेता रामानंद यादव क गाड़ी पर हमला क सूचना अछि, जखनकि नालंदा जिला क अस्थावां मे विधायक डॉ जितेंद्र पर स्थानीय लोक हमला केलक आ गाड़ी में तोडफ़ोड़ केलक।
दोसर चरण
दोसर फेज क वोटिंग मे खास
32 सीट पर वोटिंग
456 उम्मीदवार मैदान मे
86,13,870 वोटर
9119 कुल पोलिंग सेंटर
993 कंपनी सुरक्षाकर्मी
5 हेलिकॉप्टर आ ड्रोन एरियल सर्विलास मे
44216 मतदानकर्मी ड्यूटी पर
465 पोलिंग सेंटर से लाइव वेबकास्टिंग
बिना खून खराबा क पड़ल् 55 फीसदी वो
डिफ्यूज होएत रहल बम, दबैत रहल बटन
2010 क अपेक्षा 2015 मे बेसी भेल मतदान
2010 मे वोटिंग 2015 मे वोटिंग
गया-51.51 गया-55.54
औरंगाबाद-54 औरंगाबाद-52.5
सासाराम-51 सासाराम-54.66
जहानाबाद-47.54 जहानाबाद-56.49
अरवल-47 अरवल-53.21
कैमूर-51 कैमूर- 57.86
प्रमुख दावेदार
पूर्व मुख्यमंत्री- जीतन राम मांझी
पूर्व मंत्री -प्रेम कुमार
विधान सभाध्यक्ष – उदय नारायण चौधरी
भाजपा प्रत्याशी- राजेंद्र सिंह
पूर्व प्रदेश कांग्रेस अध्यक्ष – राम जतन शर्मा
पूर्व प्रदेश भाजपा अध्यक्ष – गोपाल ना सिंह
मंत्री – जय कुमार सिंह
मंत्री- विनोद यादव
बिहार विधानसभा क दोसर चरण बिना खून खराबा कए शांतिपूर्ण संपन्न भेल। एहि चरण मे नक्सली क इलाका मे वोट पडबाक छल। सुरक्षाकर्मी आ आम लोकक प्रयास स बम क बरामदगी क बीच निर्भीक भ लोक मतदान केंद्र तक पहुच अपन मताधिकार क प्रयोग केलथि। घोर नक्सलग्रस्त इलाका मे सेहो वोटर मे जबर्दस्त उत्साह देखबा लेल भेटल। छह जिला क 32टा विधानसभा सीट पर भेल मतदान मे कुल 55 फसदी मतदाता अपन मताधिकार क प्रयोग केलथि, जे पिछला चुनाव क मुकाबले 3 फीसदी बेसी अछि । महिला सब एक बेर फेर पुरुष स बाजी मारि लेलथि। भभुआ क बूथ नंबर 205 पर 104 साल क महिला मतदाता वोट द रिकार्ड बनेलथि। पहिल चरण जेका दोसर चरण सेहो शांतिपूर्ण रहल जे प्रशासन क एकटा महत्व’पूर्ण सफलता कहल जा सकैत अछि। पिछला 24 घंटा मे गया जिला क इमामगंज विधानसभा क्षेत्र तहत मैगरा थाना क हरनी गाम समेत कई ठाम सीआरपीएफ क बम निरोधक दस्ता द्वारा लैंडमाइंस आ जिंदा बम कए डिफ्यूज कैल गेल। औरंगाबाद क नवीनगर क बूथ नं. 260 समेत कुल 13ब बूथ पर मतदान क बहिष्कार भेल। रोहतास मे मोमबत्ती आ टॉर्च स मतदान कराउल गेल। छह जिला क 32टा सीट लेल भेल चुनाव मे 32टा महिला समेत कुल 456 प्रत्याशी चुनाव मैदान मे छथि ।
गुलाबी बूथ पर महिला राज
मतदान प्रतिशत बढेबा लेल प्रशासन एहि बेर कईटा नव प्रयोग केलक। एहि मे एकटा गुलाबी बूथ सेहो रहल। कुल रात टा गुलाबी बूथ बनाउल गेल, जाहि पर महिला राज छल। गया जिला मे सातटा एहन बूथ बनाउल गेल छल, जाहि ठाम सबटा काज क जिम्मेदारी महिला क हाथ मे छल। एहि बूथ सब पर पुरुष कर्मचारी नहि छल । पोलिंग एजेंट, सुरक्षाकर्मी आ वेब कास्ट क काज सेहो महिला देख रहल छलीह । गया क डीएम संजय अग्रवाल कहला जे महिला सशक्तीकरण कए देखेबा लेल इ प्रयोग कैल गेल अछि, जे सफल रहल। महावीर इंटर कॉलेज आ मध्य विद्यालय मे चारि आ गया कॉलेज मे तीनटा मतदान केन्द्र गुलाबी छल। डीएम क अनुसार महिला पदाधिकारी स लकए शिक्षा, कल्याण, स्वास्थ्य सहित कईटा अन्य विभाग क महिला कर्मचारी सब स्वेच्छा स एहि काज कए पूरा करबाक लेल आवेदन देने छलीह।
पहिल चरण
कुल सीट- 49
कतए भेल चुनाव -: कल्याणपुर, वारिसनगर, समस्तीपुर, उजियारपुर, मैरवा, सरायरंजन, मोहिउद्दीननगर, बिभूतीपुर, रोसड़ा, हसनपुर, चेरिया-बरियापुर, बछवाड़ा, तेघड़ा, मटिहानी, साहेबपुर कमाल, बेगूसराय, बखरी (सुरक्षित), अलौली (सुरक्षित), खगडिय़ा, बेलदौर, परबत्ता, बिहपुर, गोपालपुर, पीरपैंती, कहलगांव, भागलपुर, सुल्तानगंज, नाथ नगर, अमरपुर, धोरैया, बांका, कटोरिया, बेलहर, तारापुर, मुंगेर, जमालपुर, सूर्यगढ़ा, लखीसराय, शेखपुरा, बरबीघा, रजौली, हिसुआ, नवादा, गोविंदपुर, वारसलीगंज, सिकंदरा, जमुई, झाझा, चकाई,
कुल मतदाता- 1,35,72,330
पुरुष- 72,49,036
महिला- 63, 22,898
अन्य- 405
नब वोटर- 5,07,021
कुल उम्मीदवार- 583
महिला- 54
पुरुष- 529
कुल मतदान केंद्र – 9301
बूथों की संख्या – 12 हजार 686
कौन पार्टी, केतबा उम्मीदवार
बसपा-41
भाजपा-27
सीपीआई-25
जदयूू-24
राजद-17
लोजपा-13
सीपीएम-12
कांग्रेस-08
रालोसपा-06
एनसीपी-06
मतदान
समस्तीापुर- 60 (2015), 54.20 (2010)
बेगूसराय- 59 (2015), 55.85 (2010)
खगडिया- 61 (2015), 57.20 (2010)
भागलपुर- 56 (2015), 50.09 (2010)
बांका- 58 (2015), 49.34 (2010)
मुंगेर- 55 (2015), 48.35 (2010)
लखीसराय- 54 (2015), 48.33 (2010)
शेखपुरा- 55 (2015), 50.58 (2010)
नवादा- 53 (2015), 45.04 (2010)
जमुई- 57 (2015), 49.49 (2010)
औसत 57 (2015), 50.85 (2010)
बिहार विधानसभा चुनाव मे पहिल चरण मे 49 सीट पर मतदान बिना खून खराबा कए शांतिपूर्ण संपन्ने भ गेल। आधा स बेसी मतदाता घर स बूथ तक एलथि आ अपन मताधिकार कए प्रयोग केलथि। सब ठाम पिछला चुनाव स बेसी मत पडल। 583 टा प्रत्याशी लेल करीब 57 फीसदी मतदाता मतदान केलथि। नौ टा विधानसभा क्षेत्र मे दोपहर बाद 3 बजे मतदान संपन्न भेल। चारिटा क्षेत्र मे 4 बजे। बाकी जगह पर सांझ 5 बजे तक मतदान भेल। चुनाव आयोग क अनुसार बांका में 49.33 फीसदी, मुंगेर में 54.41 फीसदी, लखीसराय में 47.40 फीसदी, शेखपुरा में 50.06 फीसदी, नवादा में 46.81 फीसदी, जमुई में 56.85 फीसदी मतदान भेल। महिला वर्ग एहि बेर पुरुष स आगू रहल। 54 फीसदी पुरुष त 59 फीसदी महिला अपन मताधिकार कए प्रयोग केलथि। महिला क पैघ संख्याग मे मतदान करबा पर राजनीतिज्ञ विश्लेाषक अपन अपन राय राखि रहल छथि, मुदा इ परंपरा 2010 स जारी अछि। एहि बेर सेहो प्रथम चरण मे औसत औसत 57 फीसदी मतदान भेल जे
पिछला चुनाव क मुकाबला मे 6. 15 फीसदी बेसी अछि। तेघड़ा विधानसभा क बूथ संख्या 53 पर 108 साल क महारानी देवी वोट द रिकार्ड बनेलथि । मतदान क पर्व एहन जे कियो हाथी स आयल त कियो घोड़ा स। मिथिला क इलाका मे त महिला बेलगाड़ी पर चढि गीत गबैत बेथ त एलीह। दस जिला मे भेल मतदान मे 40 स 50 ठाम इवीएम खराब हेबाक सूचना आयल, जेकरा समय स ठीक क देल गेल। समस्तीपुर क
मोरवा विधानसभा मे छूटा पीठासीन अधिकारी कए गिरफ्तार कैल गेल। हिनका सब पर पक्षपात क आरोप अछि। मोरवा विधानसभा के बूथ संख्या 105 आ 125 पर तैनात छलाह।
समस्तीपुर क कल्याणपुर आ बांका क बेलतर मे करीब 17 हजार लोग विभिन्न कारण स मतदान क बहिष्कार सेहो केलक । गोपालपुर, पीरपैंती, सुलतानगंज बांका आ लखीसराय क नौ बूथ पर वोट क बहिष्कार भेल। समस्तीपुर में रामेश्वरर जूट मिल बंद रहबाक कारण लोग मतदान क बहिष्कार केलथि। जमुई क चकाई आ खगडिय़ा मे पार्टी समर्थक क बीच झड़प भेल । जमुई मे जतए 12 समर्थक घायल भेलाह, ओतहि खगडिय़ा मे दूटा समर्थक क घायल हेबाक सूचना अछि। जमुई क चकाई मे लोजपा उम्मीदवार विजय सिंह पर फायरिंग क गप कहल जा रहल अछि। ओना जमुई क एसपी जयंत कांत कहला अछि जे फायरिंग क पुष्टि नहि भेल अछि।


text:
दिल्ली आ मुंबई स आधुनिक, रायपुर स सुंदर परिकल्पना अछि न्यू पटना शहरक। गंगा क कछैर मे प्रस्तावित एहि शहर क पहिल झलक सामने आबि गेल अछि। विख्यात वास्तुकार हाफीज कांट्रेक्टर क कहब अछि जे न्यू पटना लेल किसान स जमीन लेबाक कोनो जरुरत नहि पडत। गंगाक कछैर मे एकरा लेल प्रयाप्त जमीन अछि। संगहि गंगा मे बनल डेल्टा क उपयोग सेहो कैल जाएत। निश्चित रूप स इ एकटा सपना अछि, किया त सरकार संग एहि पर अंतिम फैसला नहि लेल जा सकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
पटना । एकरा बिहारक जीत कही बा कांग्रेस कए जदयू क जरूरत, मुदा काफी समय स उठैत मांग कए पूरा करैत केन्द्र सरकार बिहार क तीनटा तापविद्युत परियोजना लेल कोयला ब्लॉक आवंटित क देलक अछि। राज्य क ऊर्जा मंत्री बिजेन्द्र प्रसाद यादव कहला जे काफी दिनक बाद आ काफी हो-हल्ला क बाद कोयला ब्लॉक आवंटित कैल गेल अछि। ओ कहला जे भागलपुर क पीरपैंती, लखीसराय क कजरा आ बक्सर क चौसा क प्रस्तावित परियोजना लेल पश्चिम बंगाल मे एकटा कोयला ब्लॉक आवंटित कैल गेल अछि।
यादव कहला जे बिहार कए विकास लेल बिजली क जरूरत अछि। कोयला ब्लॉक भेटला स एहि ठामक परियोजना सब आब जल्द स जल्द पूरा करबाक कोशिश होएत। बिजली विभाग क अधिकारी क अनुसार एहि तीनू परियोजना क बिजली उत्पादन क्षमता 1,320 मेगावाट अछि। एहि परियोजना क प्रारंभ भेला स बिहार कए 3,960 मेगावाट अतिरिक्त बिजली भेटत। तीनू योजना मे बिहार क 85 फीसदी हिस्सेदारी अछि। सात-सात हजार करोड़ क लागत स प्रस्तावित तीनू परियोजना लेल जमीन अधिग्रहण भ चुकल अछि।
उल्लेखनीय अछि जे बिहार कए वर्तमान समय मे रोजाना लगभग 3,000 मेगावाट बिजली क आवश्यकता अछि। राज्य मे केवल 100 मेगावाट क उत्पादन भ रहल अछि आ केंद्र सरकार 1,800 मेगावाट स कम बिजली क आपूर्ति क रहल अछि। राज्य मे 1,100 मेगावाट बिजली क कमी अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
कन्ज्यूमर कान्फिडेंस सर्वे करेलक : महंगाई बढ़ल, आमदनी बढ़बाक संभावना
आरबीआई क सर्वे : 78% लोक कहलथि एक साल मे महंगाई आओर बढ़त, 51% क आस छनि – आमदनी सेहो बढ़त
मणिभूषण झा
नई दिल्ली । देशक 78% लोक मानय छथि जे आबयवला एक साल में महंगाई आर बढ़त । केवल 5.5% लोकक कहलक जेएक साल मे महंगाई कम हेबाक उम्मीद छनि । 16.5% लोकक लागय छनि जे महंगाई जस कए तस रहत, नहि घटत आ नहिए बढ़त। ई नतीजा भारतीय रिजर्व बैंक (आरबीआई) क तरफ सँ कराओल गेल कन्ज्यूमर कान्फिडेंस सर्वे स निकलल अछि । आरबीआई मई मे ई सर्वे करेने छल जेकर रिजल्ट एखन आएल अछि । देशक अर्थव्यवस्था पर देशवासी सबकए विचार जानय लेल 6 टा मेट्रो शहर मे ई सर्वे कराओल गेल छल – दिल्ली, मुम्बई, बेंगलुरू, चेन्नई, कोलकाता आ हैदराबाद। सर्वे मे लोक सबसँ 4 टा पैमाना पर विचार लेल गेल – रोजगार, महंगाई, आय आ खर्च । लोक सबसँ एहि सब मुद्दा पर वर्तमान आ भविष्य के स्थिति पर प्रश्न पूछल गेल।
1. आय
सर्वे में शामिल 50.8% लोक सबहक आस छनि जे एक साल मे आय बढ़त । 38.9% लोक सबहक एहन कोनो उम्मीद नहिं छनि । ओहिठाम 10.3% लोकक कहनाम छनि जे एक साल मे आय मे कमी आबि सकैत अछि ।
2. खर्च
84.8% लोक कहलथि जे अगिला साल धरि हुनक खर्च में बढ़ोतरी हेतन्हि । 12.8% लोक कहय छथि खर्च एहिना रहतन्हि । खाली 2.4% लोक सबहक कहनाय छनि जे खर्च मे कमी आबि सकैत अछि।
3. रोजगार
49.5% लोक कहय छथि जे एक साल मे रोजगार बेहतर होएत । 25% लोकक अनुसार रोजगारक हालात खराब होएत । 25.5% लोक कए लागय छनि रोजगार क एहने स्थिति रहत ।
4. आर्थिक स्थिति
सर्वे मे शामिल 49.5% लोक अगिला साल धरि सामान्य आर्थिक स्थिति मे बढ़ोत्तरीक आस लगेने छथि । 22.7% लोकक माननाई छनि जे सामान्य आर्थिक स्थिति मे कोनों बदलाव नहि होएत ।


text:
— अखिलेश कुमार मिश्र
मिथिला आ बाढ़ि बुझु जे एक दोसरक सहचर अछि। बाढ़ि की भेल से पहिले बुझक चाही। जेना मनुष्य अप्पन सामाजिक मर्यादा में बंधल रहैत अछि आ ताहि के भीतर ही सभ काज राज करैत अछि तs बड्ड नीक लागैत अछि। अगर वैह मनुष्य सामाजिक मर्यादा/बन्धन कें तोड़ि अगर उन्मुक्त भs जाइत अछि तs समाजक सभ मनुष्य मात्र के लेल घातक बनि जाइत अछि। तहिना नदी से अगर अप्पन दुनू किछेड़ कें बीच बहैत रहैत अछि तs सभ प्राणी कें लेल जीवनदायिनी बनि जाइत अछि आ अगर वैह नदी अप्पन दुनु किछेड़ कें तोड़ि उन्मुक्त बsहs लागैत अछि तs सभक जान संकट में आबि जाइत अछि। नदीक वैह स्थिति बाढ़ि कहबैत अछि।
सब सं पहिले त मिथिला क्षेत्र के भौगौलिक स्थिति के बुझनाई जरुरी अछि। मिथिलाक उत्तर में नेपाल, दक्षिण में गंगा नदी, पूरब में कोशी तत्पश्चात बंगाल तक आ पश्चिम में गंडक नदी तक फैलल अछि। अहि के अंतर्गत कमला, बलान, बागमती, कोशी आ अन्य नदीक जल सं इ क्षेत्र परिपूर्ण रहैत अछि। कुल मिला कs अहि भूमि में तेरह टा नदी बहैत अछि। सभ नदी हिमालय सँ निकलि गंगा में जा मिलैत अछि अथवा कुनो कुनो नदी गंगा सँ पहिले अप्पन मुख्य नदी सँ मिलि जाइत अछि, मुदा मुख्य नदी गंगा में अवश्य मिलैत अछि। साओन सँ आसिन तक जेखन हिमालय पर वर्षा अधिक होइत अछि तs सभ पानि नेपाल होइत अहि नदीक माध्यम सँ मिथिला क्षेत्र में आबि जाइत अछि जे बाढ़ि के कारण बनैत अछि। कोशी नदी में तs तेहेन बाढ़ि आबैत अछि जे अहि नदी के बिहारक शोक कहल जाइत अछि।
बाढ़ि कें विभीषिका सँ सभ कियो भिज्ञ होयब जे कोना बाध बोन सहित गामक गाम डूबि जाइत अछि पानि में। कतेको घर, मनुष्य आ मवेशी सभ सेहो ओहि बाढ़िक पानि में भंसिया जाइत अछि। कतेको अहि बाढ़िक चपेट में आबि अप्पन प्राण सँ हाथ धो लैत छैथि। ओहि समय में घरक सभ अन्न वस्त्र बाढ़ि में बहि जेबाक कारणे भोजन कें समस्या सेहो उतपन्न भs जाइत अछि। अगर भोजन अछि तs पेयजल आ सुखायल भूमि के अभाव, जतय की भोजन बनि सकै। तेहेन विषम परिस्थिति रहैत अछि जे मनुष्य संग अन्य जीव जन्तु कें लेल सेहो बड्ड कष्टकारी होइत अछि। अगर पानि कम भs गेल तैयौ पानि जनित तेहेन रोग-व्याधि सभ रहैत अछि जे मनुष्य त्राहि त्राहि कs उठैत अछि।
तहन तs हरेक सिक्का कें दू टा पहलू होइत अछि। तैं बाढ़ि सेहो मनुष्य कें लेल नीक फलदायी होइत अछि। मिथिलाक इ धरा अतेक उर्वरा अछि तक्कर मुख्य कारण इ सभ नदी या बाढ़ि अछि। इ क्षेत्र सदिखन जल सँ परिपूर्ण रहैत अछि। अतय भूजल स्वच्छ आ प्रचुर रहैत अछि। अहि क्षेत्र में माछ आ माखन के प्रचुरता अछि। दुनियाँक करीब 80-90 प्रतिशत मखानक खेती ऐह क्षेत्र में होइत अछि।
मिथिलाक खान पान आ रीति रिवाज में अहि नदी आ बाढ़ि के मुख्य योगदान अछि।
बाढ़ि कें प्रकोप सँ बांचs लेल अतय कोशी कमला आ अन्य नदी के तटबंध बहुत दूर तक कैल गेल अछि। मुदा एतुका भूमि दोमट होबाक कारणे ई अतेक कारगर नै अछि। हरेक साल इ बाँध कतौ नै कतौ सँ टूटि जाइत अछि आ लोकक परेशानीक कारण बनैत अछि। भारत के सहायता सँ नेपाल में कतेको बांध बनैल गेल अछि मुदा जलक अत्यधिकता के कारण ओहो बाढ़ि रोकै में ओतेक सक्षम नै अछि। अगर मिथिला क्षेत्र सँ जल निकासी आ वाटर ग्रिड बनि जैत तs बाढ़ि सँ मुक्ति भेंट सकैत अछि। सरकार सँ आशा अछि जे इ क्षेत्र एक न एक दिन पूर्णतया बाढ़ि मुक्त भs जैत।
🙏🙏🙏इति🙏🙏🙏
✍अखिलेश “दाऊजी”, भोजपंडौल मधुबनी।
#दहेजमुक्त_मिथिला_मिथिला_जागृतिक_मंच


text:
धार्मिक दर्शनीय एवं पर्यटन स्थलः कसरर (दरभंगा) केर ज्वालामुखी माताक मन्दिर
साभारः मैथिल ब्राह्मण फेसबुक स्टेटस
कसरर केर ज्वालामुखी भगवती केर ख्याति दूर-दूर तक फैलल अछि। एतय श्रद्धालु सिमरिया सँ गंगाजल भैर कय मंदिर मे माँ ज्वालामुखी केँ अर्पण करैत छैथ। मैयाक दरबार मे सच्चा मन सँ जे भी मांगैत छैथ माता ओय सँ अधिक दैत छथीन। अही सब लेल लोक साल भैर एहि मंदिर मे भगवतीक स्थायी पिंडक पूजा करै लेल दूर-दूर सँ पहुंचैत छैथ।
स्थानीय बुजुर्ग सबहक कहबाक अनुसार सैकड़ों वर्ष पूर्व भगवती हिमाचल प्रदेश मे अनन्य भक्त उफरौल गांव केर लखतराज पांडेय नामक व्यक्ती केँ साक्षात दर्शन देलैथ आ वरदान मांगबाक लेल कहलैन। हिमाचल केर ज्वालामुखी दरबार मे सेवा कय रहला भक्त पांडेय हुनका सँ अपन गाम चलबाक याचना केलैन। माता हुनकर बात मानिकय हुनकहि संग चैल देली।
लखतराज कसरर केर जंगल सँ जा रहल छलैथ। बेसी समय धरि चलला पर थकान भेला सँ ओ एक ठाम बैसिकय आराम करय लगलाह। किछुए काल बाद ओ भगवती सँ गाम चलबाक आग्रह केलखीन। भगवती केँ कसरर वन केर सुंदरता आ स्वच्छताक बात कहि भक्त लखतराज पांडेय सँ हुनका ओत्तहि स्थापित कय पूजा-अर्चना लेल इच्छा प्रकट केलखीन। भगत पांडेय हुनका ओत्तहि स्थापित कयलखीन। तहिया सँ आसपास केर भक्त-श्रद्धालू लोकनि द्वारा मैया ज्वालामुखीक निरंतर पूजा-अर्चना ओहि निर्जन कसरर वन मे होमय लागल। कालांतर म यैह कसरर भगवतीक रूप मे सुविख्यात भेली।
भगवतीक माहात्म्य केर साक्षात उदाहरण यैह अछि जे हुनकर अनन्य भक्त शंभू बाबा बिना अन्न-जल ग्रहण करैत आइ कतेको वर्ष सँ हुनक सेवा मे लागल छैथ। शंभू बाबा अपन एक छोट कुटी मे निरंतर यज्ञ अनुष्ठान कय रहला अछि। मान्यता आइयो कहैत अछि जे शंभू बाबा मे सिद्धिक वास अछि। ओ नित्य वायूमार्ग सँ सिमरिया पहुँचि ओतय सँ गंगाजल आनि भगवती ज्वालामुखीक विशेष पूजा-अर्चना करैत छथि। एक सिद्ध योगीक रूप मे शंभू बाबा जानल जाएत छथि। दूर-दूर सँ लोक मैयाक दर्शन करबाक लेल तऽ अबिते छथि, हुनका सबहक मोन मे शंभू बाबा केर दर्शन लेल सेहो ओतबे व्यग्रता देखल जाएछ।
भगवती अपन भक्त केर इच्छा पूर्ति करबाक लेल एहि स्थल पर आबिकय रहली। आइ धरि संपूर्ण कसरर गाम केर निवासीक घर मे कुलदेवीक स्थापना नहि होएछ, सबहक कुलदेवीक रूप मे साक्षात् ज्वालामुखी माय स्वयं छथि। भैर गामक लोक हिनकहि पूजा-अर्चना मे लीन रहैत छथि। कहब आवश्यक नहि जे आइ कसरर गाम दरभंगा जिलाक एकटा अलगे शान केर रूप मे सुपरिचित अछि। एक सँ बढिकय एक सपुत एहि गामक राज्य एवं देश लेल सेवारत छथि। विद्या घर-घर केर मूल शक्ति थिकीह।
ओना त साल भैर अतय भीड़ रहैत अछि मुदा शारदीय नवरात्र म एहि ठामक विशिष्ट छटा दर्शन योग्य होएत अछि।
राज्य द्वारा उपेक्षा एत्तहु ओहिना स्पष्ट अछि। सड़कक हालत ओतबा जर्जर छल, धरि पैछला किछु साल मे ढलैया सड़क केर निर्माण कराओल गेल अछि। ग्रामीण आ भक्त-श्रद्धालू स्वयं समर्पित सेवादान करैत एहि ठाम धर्मशालाक निर्माण सेहो करौने छथि। राज्य सरकार कनिकबो ध्यान दियय तऽ ई जगह मिथिलाक एक प्रमुख पर्यटन क्षेत्र केर रूप मे विख्यात होयत। दरभंगा मुख्यालय सँ आशापुर-बेनीपुर होइत शिवनगरघाट आ पाली-घनश्यामपुर केर रूट मे पुनहद – हरद्वार गामक बीच सँ कसरर केर रास्ता फूटैत अछि। करीब ५० किलोमीटर केर रास्ता मे आवागमन लेल सड़कमार्ग मात्र प्रचलित अछि।
भगवती स्थान केर वर्तमान भौगोलिक संरचना बिल्कुल तहिना अछि जेना देवी भागवत मे भगवतीक मूल निवास स्थान जम्बू द्वीप केर चर्चा कैल गेल अछि। हिनक डीह एतेक ऊँच स्थान पर अछि मानू चारूकात समुद्रक बीच मे हिनक स्थल एकटा द्वीप पर अवस्थित हो। एतुका हरियाली वातावरण आइयो एहि बातक संकेत दैत अछि जे ई कोना भगवती केँ भगत लखतराज संग जाएत घड़ी रमणगर लगलैन आ ओ ओत्तहि स्थापित करबाक विचार भगत केँ सुनौलनि। गामक लोकमानस सेहो ओतबे प्रिय आ सहयोगी छथि। हरेक रूप मे भगवतीक दर्शन ओ सुमिरन हमरा सब लेल शुभ होएत अछि। मैथिली जिन्दाबाद केर पाठक लेल सेहो आजुक ई पोस्ट ओतबे शुभदायक हो!
हरिः हरः!!


text:
पटना : पटना मे बिहार चैम्बर ऑफ कॉमर्स (बीसीसी) आओर राज्य क आला पुलिस अधिकारी क वार्षिक बैठक संपन्न भेल। पिछला कई साल स इ बैठक खूब चर्चा मे रहल अछि। एहि बैठक मे कारोबारी आ पुलिस अधिकारीक बीच खूब बहस होइत रहल अछि। हर कदम पर खतरा महसूस करनिहार कारोबारी सबहक सामने पुलिसकर्मी खुद कए निर्दोष साबित करबा मे लागल रहैत छलाह। मुदा एहि साल बैठकक रूप रंग बदलल छल। एहि साल कानून-व्यवस्था एहि बैठक मे चर्चा लेल सूचीबद्ध नहि भेल। एहि बेर एहि मुद्दा क स्थान पर पटना क बेढ़ब यातायात व्यवस्था मुख्य चर्चाक विषय छल। बीसीसी क एकटा वरिष्ठ सदस्य योगेश्वर पांडेय कहला, ‘बैठक मे कानून व्यवस्था क जिक्र तक नहि भेल। पांच साल पहिने एहि बैठक मे मात्र एहि मुद्दा पर चर्चा होइत छल।Ó बीसीसी क पूर्व प्रमुख ओपी शाह आइ देश क सबस पैघ एफएमसीजी कंपनी हिंदुस्तान यूनिलीवर क लेल बिहार मे फ्रेंचाइजी पार्टनर क भूमिका अदा करि रहल छथि। हुनकर कहब अछि जे अगर कानून व्यवस्था मे सुधार नहि भेल रहिते, त ओ इ साझेदारी कहियो नहि करितथि आ न हाजीपुर मे 30 करोड़ टकाक डिटर्जेंट प्लांट खोलबाक हिम्मत जुटा सकतहुं। शाह कहला, ‘एचयूएल 1993 स बिहार मे डिटर्जेंट प्लांट क लेल स्थानीय उद्यमी क तलाश करि रहल छल । मुदा कोनो स्थानीय कंपनी सामने नहि आबि रहल छल, किया कि इ खतरा कए न्योत देब जेना छल।Ó इंफ्रास्ट्रक्चर एकटा एहन क्षेत्र अछि, जाहि मे काफी बदलाव भेल अछि। ओ कहलथि जे ओ दिन नहि बिसरि सकैत छी, एहि ठामक कारोबारी आ उद्यमी अपन इकाइ बंद करि दोसर राज्य मे जा रहल छलाह। ओहि समय ग्रोथ स्टोरी क गप करब बेमानी लगैत छल। मुदा फेर धीरे-धीरे चीज ठीक होइत चलल गेल। आइ कियो बाहर स जे देख कए जे बदलाव क गप करै, हम त एतबा कहब जे हमर सबहक प्राथमिकता आ मुद्दा बदलि गेल अछि। आ हम सब बिहार मे रहि कए एकरा बदलबाक कोशिश केलहुं अछि।
एहि संबंध में पटना क प्रसिद्ध डॉक्टर रंजन अखौरी कहब अछि जे पहिने सांझ पांच बजे अपन क्लीनिक क शटर खसा दैत छलहुं। छह बजेक बाद अपन घर स बाहर नहि निकलैत छलहुं, भले ककरो किछु भ जाइत छल। डॉ अखौरी सन अनेक डॉक्टर अपहरण गैंग कए ‘प्रोटेक्शन फीसÓ तक दैत छलाह, मुदा इ खतरा सेहो रहैत छल जे कहीं दोसर गिरोह हुनका अगवा न करि लै। अखौरी कहब अछि जे ओ अतीत क एकटा डरावना सपना अछि जे एखनो देह शिहरा दैत अछि। ओ मानैत छथि जे राजनीतिक रूप स लोक जे हल्ला करे, मुदा बिहार वास्तव मे ओ राज्य बनि रहल अछि, जतए कहियो-कताल होइवाला दृश्य आम भ गेल अछि। देश क एहि हिस्सा क लेल हालात सामान्य पटरी पर लौटब अपने आप मे एकटा उपलब्धि अछि।